Bildu: ondo gobernatu eta itxaropena sendotu - Iritzia - Berria\nBildu: ondo gobernatu eta itxaropena sendotu\nCesar Arrondo - Irakaslea\n2011ko uztailak 29\nMaiatzaren 22ko hauteskundeak igarota, eta foru eta udal agintariak ezartzeko prozesua eginda, esan dezakegu oso onuragarria izan dela balantzea. Halakoxea izan da Bildu koalizioaren bat-bateko agerraldia ere, ezkerreko talde bateratu gisa —Independenteak, Eusko Alkartasuna eta Alternatiba bilduta—; eskaintza berri, ausart eta itxaropentsu bat helarazi die hautesleei, adorez aintzat hartuta euskal herriari berez dagozkion eskubide guztiak baliatu ahal izateko aukera.\nM-22ko hauteskundeen aurretik legez kanpo utzi zituztenetik, asko idatzi da, eta zalantza ugari agertu da bai Bildu erakundeetan sartu izanaz, eta bai Bilduri garaipena kentzeko aukeraz, hauteskundeetako gutxiengoen arteko hainbat osaera matematikoren eta aliantzaren bidez —batik bat, Donostian eta Gipuzkoan—. Ordea, Bilduk berak luzatu zion eskua EAJri, Arabako Lurralde Historikoan agintea gal ez zezan, eta trukean ez zion inolako ordainik eskatu, han-hemen izandako hainbat itsuskeria gorabehera —esaterako, Bizkaian, Batzar Nagusietako Mahaia osatzerakoan—. Baina, gehienbat, etorkizuna interesatzen zaigu, eta orain arte egindako lan guztia abiaburutzat hartu behar dugu, batik bat Eusko Alkartasunan eta ezker abertzalean egindakoa, bateratze horixe baitzuten helburu; eta bateratze horrek ilusioa sortu dio, berriro ere, euskal herritarren ehuneko handi bati. Alde horretatik, lanean segitu beharko dugu, jokaleku politiko berria sendotzeko asmoz, eta adostasuna lortu beharko dugu: besteak beste, euskal presoen egoera konpontzeko, gure kultur ezaugarri bereziei iraunarazi ahal izateko, eta Sortu legezko bihurtzeko eta Arnaldo Otegi libre uzteko borrokan aurrera segitzeko; betiere, bide baketsu, zibil eta demokratikoak baliatuta.\nBaina hori guztia zilegi izan dadin, aurrerantzean ere egunez egun lan egin beharko dugu, eta ongi gobernatu, erantzukizunez eta irudimenez; hala, batetik, itxaropen gabeziaren igarle zorigaiztokoak isilaraziko ditugu, eta, bestetik, gure proposamenak eta programak beteko, herritar guzti-guztiek bizi-kalitate hobea izan dezaten eta benetako gizarte aske eta berdinzale batean bizi daitezen laster.\nBilduri dagokionez, desberdinen artean ehundu beharko dute zumea, eta jokaleku politikoa sendotu eta zabaldu, proiektu subiranista argi bezain ahaltsu baten bidez, eta gai horri buruz hitz egin beharko dute beste indar politiko batzuekin. Baina hori zilegi izan dadin, eta erakunde politiko demokratiko bat eratzeko, hainbat premisa funtsezko baliatu beharko dituzte: hala nola errespetua eta tolerantzia. Alde horretatik, konfiantzako jokalekuak ezarri beharko ditugu, Bilduren tokiko batzarren esparruan, eta hainbat egintza politiko diseinatu, indibidualismo eta pertsonalismo guztien gaindik. Bilduren tokiko batzarrek parte hartzaileak izan beharko dute, eta guztien pentsamenduak, ideiak eta proiektuak jaso beharko dituzte, gizarte hobe bat eratuz aurrerantz egiteko eta gure helburu subiranistak erdiesteko. Etorkizunari begira, horrexek beharko du izan Bilduren beste zereginetako bat, eta, ziur asko, lagungarri izango du haien gobernuek ongi jardutea eta irmo iraunaraztea itxaropen sortu berriari, maiatzaren 22an horixe hautatu baitzuten bakean eta aske bizi nahi duten milaka euskaldunek.


Adi Euskal Herria, munduko gailurretik entzun aldarria - Hernani - Kronika.eus\nAdi Euskal Herria, munduko gailurretik entzun aldarria\nMartin Zabaleta Hernaniko udaletxean, ongietorrian.\n1980ko maiatzaren 14an zapaldu zuten Everest edo Chomolungma gailurreko tontorra, munduko altuena (8.848m), Pasang Temba sherpak eta Martin Zabaleta mendizale hernaniarrak.\nAbentura lehenago hasi zen. 1980ko maiatzaren 14an, duela 40 urte, zapaldu zuen aurrenekoz euskaldun batek Everest, munduko gailurrik altuena, eta hori Martin Zabaleta hernaniarra izan zen. Baina aurreneko saiakera 1969an hasi zen antolatzen, eta 1974rako prestatu zuen igoera Tximist Espedizioak. Baina eguraldi txarra medio, ezinezkoa izan zen.\nBerehala, beste espedizio bat prestatzen hasi ziren. Nepalgo Gobernuak urtean bi baimen ematen ditu, eta 1982rako lortu zuten. Baina Sobietar Batasuneko espedizio batekin trukatu, eta 1980rako prest zeuden. 1979ko azaroan materiala bidaltzen hasi ziren, eta 1980ko otsailean Nepalera abiatu ziren mendizaleak. Martxoan, Namche Bazar, Sherpa herriko hiriburuan ziren, eta martxoaren 18an Kanpamendu Nagusia jarri zuten Khumbu Glaziarraren Morrenan, 5.400 metrora. Maiatzaren 7an ekin zioten Hegoaldeko Lepotik tontorrerako bideari, txandatan. Javier Garaioa eta Nin Temba tontorretik 90 metrora geratu ziren. Planteamendua aldatu, eta maiatzaren 14an Hegoaldeko Lepotik abiatu ziren 02:30ak aldera Lorente, Zabaleta eta hiru sherpa. Zabaletak eta Tembak segi zuten aurrera, eta 10:15ak inguruan iritsi ziren Hegoaldeko Tontorrera, 8.760 metrora. Azkenean, gailurra 15:30etan zapaldu zuten.\nBeherako bidea 16:15etan hasi zuten. Baina Temba 10 metroko paretan erori zen Hegoaldeko Tontorrean (8.700m), eta han pasa behar izan zuten gaua, zirrikitu batean, beste ezer gabe. Maiatzaren 15ean iritsi ziren III. kanpamendura, haien bila bidalitako 3 sherpek lagunduta. Bigarrenerako bidean elur-jausi batek harrapatu zituen ia. Maiatzaren 17an amaitu zen espedizioa.\nEveresteko tontorra egiten aurrenekoa izan zen Martin Zabaleta, 12 kideko Euskal Espedizioa taldearekin.\n12 kideko taldea, Euskal Espedizioa osatu zuena\nMartin Zabaleta izan zen munduko gailurrera igo zen aurreneko euskalduna, baina ez zen bakarrik joan. Espedizio hura, Euskal Espedizioa, 12 mendigoizalek osatu zuten: Martinez gain, han ziren lehenago Tximist Espedizioan izandako Luis Maria Saenz de Olazagoitia Petxu, Angel Rosen, Felipe Uriarte, Ricardo Gallardo eta Juan Ignacio Lorente, eta Ramon Arrue, Xabier Erro, Javier Garaioa, Emilio Hernando, Kike de Pablos, eta J. Urbieta Takolo.\nPasang Temba sherpak jarri zituen tontorrean, ikurriña eta Nepaleko bandera.\n45 minutu, puntaren puntan\nGailurrera iristen aurrenekoa Pasang Temba izan zen, Zabaletak Kronikari 2010ean egindako elkarrizketan aitortu bazion ere kosta egin zitzaiola sherpa konbentzitzen azken metroak egiteko. Gailurrean 45 minutu egin zituzten. Tembak jarri zituen bertan ikurriña, Nepaleko bandera, eta bandera antinuklearra, eta hernaniarrak argazkia egin zion. ETAren anagrama ere jarri zuten, eta eztabaida piztu zen ondorengo egunetan, argazkiak prentsan argitaratu zirenean. Zabaletak espedizioko kideei jakinarazi zien lorpenaren berri: «Egin dugu! Gora Euskadi Askatuta! Gora Euskadi Antinuklearra!».\nMartin Zabaleta Everesten, ikurriña eskuetan.\nAurreneko euskalduna, gorenean\n1953an aurrenekoz Zeelanda Berriko Edmund Hillaryk eta Tenzing Norgay sherpak egin zuten bide beretik, Hegoaldekotik egin zuten tontorra Martin Zabaletak eta Pasang Tembak. Gailurra egiten aurreneko euskalduna izan zen Zabaleta; munduan 104garrena, tontorra 22garrenez konkistatu zen aldian.\n«Hernanikoa ez dut behin ere ahaztuko»\nGailurra egin eta hilabetera etxean ziren. Bilboko ongietorriaren ondoren, Zabaleta besarkatu zuen Hernanik 1980ko ekainaren 12ko gauean.\nSondikako aireportura 1980ko ekainaren 12an iritsi ziren espedizioko kideak; denak, Jabier Garaioa, Kike de Pablos eta Xabier Erro izan ezik, materialaren bidalketa antolatzeko geratu baitziren Kathmandun. Zain zeuzkaten, besteak beste, Carlos Garaikoetxea lehendakaria eta senitartekoak, 17:10etan lurra hartzean. Bilbon izan zuen segida ongietorriak, eta bertan afaltzen geratzekoak baziren ere, Martin Zabaleta Hernanira etorri zen.\nTxarangek eta jendetzak lagunduta igo zuen Kale Nagusia, Zabaletak.\nGaueko 21:00etan iritsi zen, kotxez, senitartekoekin. Bi ordu lehenago txarangak zebiltzan kalean gora eta behera. Zinkoeneara iritsi ziren kotxeak. Hainbestekoa zen jende pilaketa, ezinezkoa izan zutela Kale Nagusian gora jarraitzea, eta, beraz, Martin Zabaletak oinez egin zuen Plazarainoko bidea, txarangek eta herritarrek lagunduta.\nJendetza bildu zen Plazan Martin Zabaleta omentzeko, 1980ko ekainaren 12an.\nEkintza eta Urtza dantza taldeek osatutako arkupetik sartu zen Plazan. Txistulariek jotako Agurra dantzatu zioten segidan, eta Musika Bandak Eusko Gudariak jo zuen, herritarren kantuak lagunduta. Incansables txaranga ere bertan zen, eta Martin Zabaletak gogoan izan zuen hilabete lehenago hil zuten Zapa, txarangako kidea.\nTelesforo Monzon bera gerturatu zen Hernanira, Zabaletaren ongietorrira.\nUdaletxean, Telesforo Monzon idazle eta politikariak berak egin zion harrera, momentu hartan Espainiako Gobernua haren atzetik bazebilen ere. Ondoren, orduko alkate Juan Jose Uriak Hernaniko Urrezko Ikurra jarri zion, eta goraipatu egin zuen, «borrokalari bezala, herri honen eskubideen erreibindakzioan egindako lanagatik». Zabaletak berak ere egin nahi izan zituen hitz batzuk, baina ez zen gain izan. Zabaletak Kronikari aitortu zion 2010ean, «bikain ospatu» zutela; «zer esanik ez, gero Hernanikoa nolakoa izan zen. Ez dut behin ere ahaztuko, eta beti nere bihotzean izango dira egun horiek».\n2010ean, balentriaren 30garren urteurrenean, omenaldia egin nahi izan zitzaien bai Zabaleta eta baita Zapari ere, Preludioan. Euriagatik bertan behera geratu zen, baina udaletxean interpretatu zen Joxan Goikoetxea hernaniarrak sortutako Namaste, Chamo Longmu obra. Himalaia eta Euskal Herriko doinu eta erritualak nahastutako lau pieza izan ziren, Ana Remiro eta Xabier Segurak dantzatuak, Tomas Garmendiaren ahotsean, eta Mikel Laskurain eta Pello Goelloren aktore-lan eta atrezzoarekin. Audioa berreskuratu du Goikoetxeak:\n30garren urteurreneko omenaldian, Zabaleta eta Zaparen senitartekoak.\nZabaletak gailurra zapaldu ondorengo Egin egunkariaren azala.\nBerri freskoak, bihotzak epeltzen\nOrduan ez zegoen egungo teknologiarik, eta teletipo bidez iritsi zen mezua: Everesteko gailurrera iristea lortu zuen Martin Zabaleta hernaniarrak. Hainbat egunkarik, Egin egunkariak bezala, berria jaso zuten hurrengo egunean, maiatzaren 15ean, osteguna. Orduan, hurrengo egunetan Felipe Ugartek beste saiakera bat egingo zela aurreratu zuten, baina, azkenean, maiatzaren 17an espedizioarekin bukatzea erabaki zuten. Izan ere, maiatzaren 15ean iritsi ziren beherakoan III. kanpamendura, eta II. kanpamendurako bidean ia harrapatu zituen Lothseko paretan izandako elur-jausiak.\nMartin Zabaleta, amarekin (Monika Larburu, 2019ko abenduaren 23an zendua).\nJaka eta errosarioa, EMMOAn\nGailurrean, aurreko espedizioak utzitakoa hartzen du hurrengo mendizaleak. Zabaletak poloniarrek utzitako errosarioa ekarri zuen, eta ama Monikari oparitu zion. Honek Euskal Mendizaletasunaren Museoari eman zion 2018ko udan. Igoeran erabilitako jaka ere Fundazioari eman zion Zabaletak iaz. Ama, Monika Larburu iaz hil zen 95 urterekin.\n«Everesteko igoera hartu zen gure herri eta nortasunaren sinbolo bezala»\nKronika - Erredakzioa 2010 mai 15


eHealth topaketak osasun arloko azken teknologiak hurbilduko dizkie osasungintzako profesionalei - SPRI\nSPRI » Euskadinnova » Enpresa digitala » eHealth topaketak osasun arloko azken teknologiak hurbilduko dizkie osasungintzako profesionalei\neHealth topaketak osasun arloko azken teknologiak hurbilduko dizkie osasungintzako profesionalei\neHealth ekimenak profesional sozio-sanitarioei hurbilduko dizkie eOsasun arloko joerak.\nDatorren azaroaren 12an eHealth Bilbao jardunaldia egingo da Euskalduna Jauregian. Jardunaldi horretan bertatik bertara azalduko da IKTek osasunaren sektorean duten potentziala dagoeneko martxan dauden ekimen berritzaile zenbaiten bidez. Ekitaldi hori osasungintzako profesionalei zuzentzen zaie batik bat, eta Ideable Solutions enpresak antolatu du Bilboko Udalarekin batera, Innobasque, COMsalud eta Salud Social Media erakundeen laguntzarekin.\nIñaki Bartolomék, Ideable Solutions enpresako zuzendari nagusiak azaldu duenez, “topaketaren helburu nagusia da osasun arloko teknologia berriak ezagutaraztea, baina ez dago teknologoei beraizik zuzenduta, baizik eta profesional sozio-sanitarioei. Hala, osasungintzako beste profesional batzuk izango dira teknologia berriak erabiltzean izan dituzten esperientziak azalduko dituztenak”, “gure asmoa da zerbitzu berri horiek eskain dezaketen guztia ikusaraztea osasungintzako profesionalei”.\nJardunaldian zehar aurkeztuko diren proiektuak IKTetan oinarritzen dira arreta mediko pertsonalizatuagoa eta ekonomikoki sostengarriagoa emateko. Horrez gain, profesionalek tele-laguntzan, gamifikazioan edo aplikazio mugikorretan oinarritutako negozio ereduak ezagutu ahal izango dituzte mahai-inguruen eta aurkezpenen bidez. Zentzu horretan, era askotako esperientziak aurkeztuko dira: Doctoralia plataforma, pazienteak eta osasungintzako profesionalak harremanetan jartzen dituena eta aukera ematen duena zalantzak argitu eta hitzorduak eskatzeko; Divanpsicólogos terapia psikologikoko onlineko zerbitzua; edota osasuna etxetik monitorizatzeko ClickDoctors aplikazioa.\neHealth Bilbao topaketan baita ere aztertuko da norantz doazen arreta sozio-sanitarioko zerbitzuak IKTek dakartzaten aukerei esker. Iñaki Bartolomék azaldu duenez, “besteak beste, bada geldiezina dirudien joera bat, alegia tele-kontsulta, dagoeneko gure artean dagoena eta gero eta gehiago erabiliko dena, sekulako aplikagarritasuna baitu”; “errehabilitazio fisiko eta kognitiboan aplikatutako gamifikazioa eta wearable teknologiak ere asko haziko dira hemendik gutxira osasunaren esparruan”.


Gustaf VI.a Adolf Suediakoa - Wikipedia, entziklopedia askea.\n1950eko urriaren 29a - 1973ko irailaren 15a\n← Gustavo V.a Suediakoa - Karlos XVI.a Gustavo Suediakoa →\nSuediako crown prince (en)\nStockholmeko Errege Jauregia, 1882ko azaroaren 11\nHelsingborgs lasarett (en) , 1973ko irailaren 15a (90 urte)\nKungliga begravningsplatsen (en)\nPrincess Margaret of Connaught (en) (1905eko ekainaren 15a - 1920ko maiatzaren 1a)\nLouise Mountbatten (1923ko azaroaren 3a - 1965eko martxoaren 7a)\nPrince Gustaf Adolf, Duke of Västerbotten (en)\nPrince Sigvard Bernadotte (en)\nPrince Bertil, Duke of Halland (en)\nCarl Johan Bernadotte (en)\narkeologo klasikoa, antropologoa, botanikaria, aristokrata, monarka eta arte bildumagilea\nRoyal Order of the Seraphim (1882ko azaroaren 11)\nOrder of the Sword - Commander Grand Cross (1882ko azaroaren 11)\nOrder of the Polar Star - Commander's Grand Cross (1882ko azaroaren 11)\nGrand Cross of the Order of Vasa (1912ko ekainaren 1a)\nOrder of Charles XIII (1882ko azaroaren 11)\nOrder of St. Olav (1882ko azaroaren 11)\nOrder of the Norwegian Lion (1904ko urtarrilaren 21a)\nOrder of Saint Stephen of Hungary (1912)\nOrder of the Elephant (1903ko urriaren 28a)\nDecoration of the Cross of Honour of the Dannebrog (1935eko maiatzaren 31)\nOrder of the Dannebrog (1952ko martxoaren 24a)\nOrder of Solomon (1945)\nOrder of the White Rose of Finland (1925)\nOrder of the Most Holy Annunciation (1905eko apirilaren 1a)\nOrder of Saints Maurice and Lazarus (1905eko apirilaren 1a)\nOrder of the Crown of Italy (1905eko apirilaren 1a)\nKnight Grand Cross with Collar of the Order of Merit of the Italian Republic (1966ko ekainaren 14a)\nUrrezko Ardi-larruaren Ordenako zalduna (1910eko urtarrilaren 31)\nOrder of the Royal House of Chakri (1911ko urriaren 25a)\nKnight Grand Cross of the Royal Victorian Order (1905eko maiatzaren 12a)\nGrand Cross of the Order of the Bath (1905eko ekainaren 14a)\nKnight of the Garter (1954ko ekainaren 28a)\nohorezko doktore : Lundeko Unibertsitatea (1918)\nohorezko doktore : Yale Unibertsitatea, Princetongo Unibertsitatea, Clark Unibertsitatea (1926)\nohorezko doktore : Cambridgeko Unibertsitatea (1929)\nohorezko doktore : Tartuko Unibertsitatea (1932)\nSociety of the Cincinnati (1938)\nRoyal Fellow of the Royal Society (1959ko maiatzaren 21a)\nGruppo dei Romanisti (en)\nSwedish Olympic Committee (en)\nSwedish Sports Confederation (en)\nGustaf VI.a Adolf (suedieraz: Oskar Fredrik Wilhelm Olaf Gustaf Adolf; Stockholm, 1882ko azaroaren 11a - Helsingborg, 1973ko irailaren 15a) Suediako erregea 1950tik 1973ra.\nGustavo V.a Suediakoaren eta Viktoria Badengoaren seme zaharrena. 1905. urtean Margarita Connaughtekoarekin ezkondu zen, eta 1923an Louise Mountbattenekin.\nGustaf VI.a Adolf errege izendatu zuten, erakunde monarkikoak Suediako bizitza politikoan ia indarrik ez zuenean. Gustaf VI.a Adolfen onarpen-mailari esker eutsi zion monarkiak Suediako ordezkaritza historiko eta kulturala izateari.\nGustaf Adolf 1882ko azaroaren 11n jaio zen, Gustavo eta Viktoriaren semea zen, orduan Suediako eta Norvegiako printze eta printzesa oinordekoak. Gustaf Adolf jaiotzean Eskaniako duke izendatu zitzaion.\n1902n Uppsalako unibertsitatean sartu zen, eta bertan, historia, ekonomia eta arteaz gain, arkeologia ere ikasi zuen.\n1905ean, Gustaf Adolf Kairon zegoela, Margarita Connaughtekoa (Connaugtheko dukearen alaba zaharrena) ezagutu zuen. Urte horretako ekainean ezkondu ziren Windsorreko gazteluan. Ezkontza-opari gisa, Oskar II.a Suediakoak ezkonberriei Sofieroko gaztelua oparitu zien. Bikoteak bost seme-alaba izan zituen:\nGustavo Adolfo (1906-1947), Västerbottengo dukea.\nSigvard (1907-2002), Upplandeko dukea 1934 urtera arte; 1950etik aurrera Visbyko Bernadotte kodea.\nIngrid (1910-2000), Danimarkako erregina 1947tik, eta Frederiko IX.aren ezkontidea.\nBertil (1912-1997), Hallandeko dukea.\nCarl Johan (1916-2012), Dalekarliako dukea 1946 arte; Visbyko Bernadotte kodea 1951etik 2012ra arte.\nMargarita printzesa gaixotu eta 1920ko udan hil zen. Alargun pasa zituen urteetan, Gustaf Adolfoek hainbat bidaia egin zituen atzerrira, eta 1923an, Ingalaterran, ezagutu zuen bere bigarren emaztea izango zena, Louise Mountbatten, Milford Haven markesaren alaba, eta Viktoria Erresuma Batukoaren biloba. 1923ko azaroaren 3an ezkondu ziren Londresen. Bikoteak ez zuen seme-alabarik izan.\nGustavo V.a 1950eko urriaren 29an hil ondoren, Gustaf Adolfek hartu zuen Suediako monarka-titulua.\nGustaf VI.ak fama ona izan zuen erregealdi osoan zehar, eta horregatik, nahiz eta botere politikorik ez izan, iritzi publikoak Suediako monarkia mantentzearen alde egin zuen.\n90 urte zituenean (1973an), larriki gaixotu zen eta Helsingborgeko ospitalean hil zen. Bere heriotza Suediako garai nahasian gertatu zen: Parlamentuko hauteskunde-kanpainaren amaieran, eta Norrmalmstorgeko lapurreta ere orduan izan zen. Bere ilobak Carl XVI.a Gustaf Suediakoak oinordetu zuen.\nWikimedia Commonsen badira fitxategi gehiago, gai hau dutenak: Gustaf VI.a Adolf Suediakoa\nOrriaren azken aldaketa: 21 otsaila 2019, 19:23.


Aizkora saio lehiatua eta Inaxio Perurenaren erakustaldia izan dira Oñatin - Oñati - Goiena.eus\nJosu Bilbao 2016-02-15 13:32\nUrrezko Aizkolariak txapelketako azkeneko finalerdia jokatu zen atzo Oñatiko Zubikoako pilotalekuan. Frontoira gerturatu ziren oñatiarrek aizkora saio oso lehiatua jarraitzeko, eta Inaxio Perurenaren erakustaldi polita ikusteko aukera izan zuten.\nRuben Saralegi errazkintarrak eta Jon Rekondo leitzarrak 2016ko Binakako Aizkora txapelketako finalerako txartela lortu zuten Oñatin. Lehia oso estua eta polita izan zuten nafarrek Juan Jose Azpilikuetak eta Joseba Otaegik eratutako bikotearen aurka, baina modalitate ezberdinak jorratu ondoren, azkenengo enbor ilaran gehiago izan ziren nafarrak.\nSaralegik eta Rekondok, binakako Urrezko Aizkolariak txapelketako finala jokatuko dute Azpeitin, Atutxa II.aren eta Mugertza II.aren, eta Vicente eta O'Toolen aurka. Nafarrak ez dira faboritoak, baina ezustekoa emateko gogoekin joango dira.\nZubikoara hurbildu ziren oñatiarrek gustura jarraitu zuten aizkolarien lehia bizia, eta gainera Inaxio Perurenaren erakustaldi polita bertatik bertara ikusi ahal izan zuten.\nIzan ere, Leitzako harrijasotzaileak 270 kiloko harria bigarrenean altxatzea lortu zuen. 200 kilokoarekin eta 250 kilokoarekin berotu ondoren, 270ekoari heldu zion, eta ezkerreko eskumuturrean mina nabaritu arren, bigarren saiakeran altxatzea lortu zuen\nHiru aste barru, 305 kiloko harriarekin saiakera egingo du Inaxio Perurenak, beti ere, ezkerreko eskumuturrean lesiorik ez badu.


17:38, 17 maiatza 2018ko berrikusketa\n163 bytes removed , Duela 3 urte\n17:36, 17 maiatza 2018ko berrikusketa (aldatu)\n(wikitu eta errf falta etiketak)\n17:38, 17 maiatza 2018ko berrikusketa (aldatu) (desegin)\nIbbonnn (eztabaida | ekarpenak)\nt (formatua aldatu)\nGiza-ordenagailu elkarrekintza gizakiak nola erabiltzen duten azpiegitura eta sistema konputazionalak ikasten du. Horregatik, ikerketaren zati handi bat gizakien eta ordenagailuen arremana hobetzea bilatzen du, ordenagailuen interfazea hobetuz.\n● * Ordenagailu interfaze berriak diseinatzeko metodoak▼\n● * Interfazeak inplementatzeko metodoak▼\n▲● Ordenagailu interfaze berriak diseinatzeko metodoak\n● * Interfazeak ebaluatzeko eta konparatzeko metodoak▼\n● * Ordenagailuen erabilera aztertzeko metodoak▼\n▲● Interfazeak inplementatzeko metodoak\n● * Ordenagailuen giza erabilerari buruzko ereduak eta teoriak▼\n▲● Interfazeak ebaluatzeko eta konparatzeko metodoak\n▲● Ordenagailuen erabilera aztertzeko metodoak\n▲● Ordenagailuen giza erabilerari buruzko ereduak eta teoriak\nLaburbilduz, HCI-k giza zientzien, ingeniaritzaren eta diseinuaren alderdiak hartzen ditu kontuan.\nSistemaren funtsezko osagaiak hauek dira:\n● * Erabiltzailea. Kontuan izan behar dugu gizakiak informazioa prozesatzeko gaitasun mugatua duela; oso garrantzitsua da diseinua egitean kontuan hartzea. Lau sarrera/irteera kanalen bidez komunika gaitezke: ikusmena, entzumena, ukimena eta mugimendua. Jasotako informazioa zentzumen-memorian gordetzen da. Informazio hori jaso ondoren, arrazoiketa eta trebetasunen bidez prozesatzen da. Prozesu hori guztia erabiltzailearen egoera emozionalean eragingo du, pertsona baten gaitasunetan zuzenean eragiten duelako. Horrez gain, ezin da ahaztu erabiltzaile guztiek trebetasun komunak izango dituztela, baina beste batzuk pertsonaren arabera aldatuko dira.\n● * Ordenagailua. Erabilitako sistema era desberdinetan eragin diezaieke erabiltzaileei. Sarrerako gailuek idazteko aukera ematen dute, hala nola ordenagailuen teklatua edo mugikorren teklatua. Irteerako gailuak pantailak izango lirateke. Errealitate birtuala eta 3D bisualizazio sistemak oso garrantzitsuak dira giza-ordenagailu elkarrekintzan. Bestalde, ezaugarri, letra-tipo eta karaktere ezberdinak dituzten inprimagailuak egongo lirateke.\n== DISEINUA ==\n● Diseinuaren printzipioak. Interfaze bat ebaluatzen denean, edo berri bat diseinatzen denean, hurrengo printzipioak izan behar dira kontuan:▼\n==== Diseinuaren printzipioak ====\n○ Erabiltzailea eta haren eginkizunak zehaztu▼\n▲● Diseinuaren printzipioak. Interfaze bat ebaluatzen denean, edo berri bat diseinatzen denean, hurrengo printzipioak izan behar dira kontuan:\n▲○ * Erabiltzailea eta haren eginkizunak zehaztu\n○ * Erabiltzaile errealekin interfazea probatzea, erabiliko den egoeran.\n○ * Diseinu iteratiboa▼\n===== Diseinu metodologiak =====\n▲○ Diseinu iteratiboa\n● Diseinu metodologiak. 1980. urtetik metodologia ugari atera dira diseinuarentzat. Gehienak erabiltzailearen eta sistemaren elkarrekintzan oinarritzen dira. Diseinatzeko orduan erabiltzailearen prozesu kognitiboa kontuan izan behar da, honi memoria eta arreta eragingo die. Eredu modernoak erabiltzaile, diseinatzaile eta ingeniarien arteko komunikazioan oinarritzen dira.▼\n○ * Aktibitatearen teoria. Pertsona eta ordenagailuen arteko elkarrekintza gertatzen den testuingurua definitzeko erabiltzen da.▼\n▲● Diseinu metodologiak. 1980. urtetik metodologia ugari atera dira diseinuarentzat. Gehienak erabiltzailearen eta sistemaren elkarrekintzan oinarritzen dira. Diseinatzeko orduan erabiltzailearen prozesu kognitiboa kontuan izan behar da, honi memoria eta arreta eragingo die. Eredu modernoak erabiltzaile, diseinatzaile eta ingeniarien arteko komunikazioan oinarritzen dira.\n○ * Erabiltzailean oinarritutako diseinua. kontzeptu modernoa da. Erabiltzailea diseinuaren oinarria da. Erabiltzaileek, diseinatzaileek eta talde teknikoa batera egiten dute lan nahi den emaitza lortzeko.▼\n▲○ Aktibitatearen teoria. Pertsona eta ordenagailuen arteko elkarrekintza gertatzen den testuingurua definitzeko erabiltzen da.\n▲○ Erabiltzailean oinarritutako diseinua. kontzeptu modernoa da. Erabiltzailea diseinuaren oinarria da. Erabiltzaileek, diseinatzaileek eta talde teknikoa batera egiten dute lan nahi den emaitza lortzeko.\n== DIZIPLINAK ==\nGizakien eta ordenagailuen arteko elkarreraginaren esparruan, hainbat diziplina hartzen dira kontuan:\n● * Psikologia\n● * Zientzia kognitiboak▼\n● * Ergonomia▼\n▲● Zientzia kognitiboak\n● * Soziologia▼\n● * Informatika▼\n● * Diseinu grafikoa▼\n● * Idazkera teknikoa▼\n▲● Diseinu grafikoa\n▲● Idazkera teknikoa


Roger trafton bisexual secret - Random Photo Gallery\nBi urte igarota Franklinen berririk barik, jendea kezkatzen hasi zen, eta Lady Franklinek —eta baita Parlementuko kideek eta Britainia Handiko egunkariek ere— eskatu zioten Almirantegoari bidaltzeko espedizio bat haien bila. Gaur egun Franklinen gaineko baladarik ezagunenetakoen artean Northwest Passage dago, Stan Rogers Ontarioko abeslariarena, zeina izendatu baita Kanadako roger trafton bisexual secret ez-ofizialtzat. Ondorioztatu zuten Beechey uhartean lurperatutako gizonak hil zirela pneumoniak eta tuberkulosiak jota, eta, seguruenik, haien osasunak okerrera egin zuela Berunaren ondorioz jasotako pozoiagatik, zeina ustez baitzetorren gaizki soldatutako janari-potoetatik.\nHaren besoak, gorputza eta burua ez ziren, ohi bezala, kontu roger trafton bisexual secret hilkutxaratu, eta elastiko bat atzekoz aurrera jarri zioten. Franklinen espedizio galduaren eragina Kanadako literaturan bereziki esanguratsua izan da. Urte batzuk geroago, baleontzi estatubatuar batek berreskuratu zuen ontzi haietako bat, HMS Resolute, eta Britainia Handiari itzuli. Informazio gehiago jakiteko Franklinen gizonen osasunaz eta dietaz, hezur-laginak bidali zituen Albertako Soil and Feed Testing Laboratory-ra, eta antolatu zuen beste talde bat, Gilen Erregearen Uhartea bisitatzeko.\nLehen aukera Perry izan zen, baina honek ez zuen onartu, nekatuta ordurako Artikoan-eta ibiltzen. Abuztuan, Andersonek eta Stewartek roger trafton bisexual secret zati bat aurkitu zuten Erebus inskripzioarekin, eta beste bat, jartzen zuena Mr. Richard Cyriax-ek esan zuen bezala: Franklin espedizioa, zeina bi negu egin baitzituen Viktoria Estugunean blokeatuta, izatez itsasorako espedizioa zen, eta ez zegoen prestatuta lehorrean bidaiatzeko. Legezko baimenak lortuta, an Beattieren taldeak Beechey Uhartea bisitatu zuen, bertan lurperatutako ontzilagunei autopsiak egiteko.\nArchive breast natural


Askatasuna deserosoa da | Exprai - Marrazkilaria · Dibujante · Illustrator\nGaldetu edonori ea nolakoa den. Seguruenik bere lagunen laguna izango da. Lotsatia hasieran, baina, konfiantza hartuz gero, izugarri jatorra. Zinema, musika eta lagunekin ateratzea gustatuko zaio zalantza izpirik gabe… Ah, badakizu nortaz ari naizen. Banengoen ba…\nOfiziorik, suerte pixka batekin bai (kontratuarena ez aipatu, baezpare), baina afiziorik ba al du horrek? «Ez dizut esan ba? Zinema, musika…? Badakizu». Baina afizio ala denbora-pasa dira horiek? Agian kirola egiten duela esango dizu. Kirola. Agatak (azkarra bezain zorrotza da Agata) esan zidan behin kirola zaletasunik ez dutenen afizioa dela. Beren denborarekin zer egin jakin ez eta korrika hasten direla… Run, Forrest! Run!\nAfizioa bide zaila eta aldapatsua da. Denbora eta dedikazioa eskatzen du. Gogoa behar da. Lana eta esfortzu minimo bat eskatzen ditu. Horregatik edozein zale hiruzpalau metroko distantziarekin pertsonalitate obsesibotzat hartzen da. Errazagoa da (baita erosoagoa ere) norberaren zaletasuna beste baten esku uztea. Telebistak, irratiak, prentsak eta haien atzeko publizistek esango digute zer den gustatu behar zaiguna. Zein den ezinbestean gustatu behar zaigun musika taldea. Ze liburu irakurri behar dugun lagunen aurrean kulturetak bezala agertzeko. Ze pelikula ikusi behar dugun faltarik gabe.\nAgian geure kabuz ere egin genezakeen bide hori, beharbada puntu berera heltzeko, zergatik ez? Baina bitartean nahikotxo saltseatu behar da. Hura eta bestea aztertu, bazterrak arakatu, egile batetik bestera salto egin… Ufa!\nBatzuetan, asko ibili ondoren, interesgarria den zerbait aurkituko dugu, eta hortik aurrera dena kateatua doa. Egile beraren lan gehiago bilatu ditzakegu, edota bere kolaboratzaile, maisu edota ikasleenak. Mauka da.\nThe treasure of the Sierra Madre (John Huston, 1948) ikusi duzuenok badakizue zer esan nahi dudan. Bilaketaren zirrara… Aztarnei jarraitu eta bat-batean, altxorrarekin topo egitea… Altxorrik preziatuena hauts bihur daitekeela ahaztu gabe. Obsesiorik gabe. Baina pasioz.\nStephen Frearsen High Fidelity (2000) horretan agerian eta pil-pilean dagoen pasioa. Sormenaren munduak eskaintzen dituen fruituak ikuspegi zabalez gozatzeko plazera. Aurreiritziak baztertuz. Iritzi propioa landuz. Uzta ugaria baldin bada, zergatik mugatu zaporeen aukera?\nTristea litzateke izaki programatuak izaten amaitzea, Anthony Burgessen The clockwork orange nobelan edota izen bereko Stanley Kubricken pelikulan (1971) bezala. Askatasunik gabeko objektuak (ez-subjektuak) izaten. Denbora kontua izan daiteke, baina erritmoa mantsotzen badugu, guztiontzat hobe. Berdinak izan gaitezke (hala bedi). Klonikoak, inoiz ez. A ze aspergarria!


Lageon - Wikipedia, entziklopedia askea.\nJean-Yann MARTINEAU (2014-2020)\n46° 43′ 53″ N, 0° 14′ 05″ W / 46.7314°N,0.2347°W / 46.7314; -0.2347Koordenatuak: 46° 43′ 53″ N, 0° 14′ 05″ W / 46.7314°N,0.2347°W / 46.7314; -0.2347\nAmailloux, Gourgé, Louin, Maisontiers eta Viennay\nLageon Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 361 biztanle zituen.\n2007an Lageon udalerrian erroldatutako biztanleak 361 ziren. Familiak 138 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 51 seme-alabarik gabeko familiak ziren, 55 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 166 etxebizitza zeuden, 140 familiaren etxebizitza nagusia ziren, 5 bigarren erresidentzia ziren eta 21 hutsik zeuden. 155 etxeak ziren eta 3 apartamentuak ziren. 140 etxebizitza nagusietatik 111 bere jabearen bizilekua ziren, 28 alokairuan okupaturik zeuden eta 2 doan lagata zeuden; 3 etxek bi gela zituzten, 7 etxek hiru zituzten, 51 etxek lau zituzten eta 79 etxek bost zituzten. 101 etxek euren parking plaza propioa zuten azpian. 50 etxetan ibilgailu bat zegoen eta 83 etxetan bat baino gehiago zituzten.\nLageon udalerriko biztanleria-piramidea 2009an .\n2007an lan egiteko adina zuten pertsonak 244 ziren, horien artean 185 aktiboak ziren eta 59 inaktiboak ziren. 185 pertsona aktiboetatik 173 lanean zeuden (95 gizon eta 78 emakume) eta 12 langabezian zeuden (3 gizon eta 9 emakume). 59 pertsona inaktiboetatik 27 erretiraturik zeuden, 16 ikasten zeuden eta 16 "bestelako inaktibo" gisa sailkaturik zeuden.\n2009an Lageon udalerrian 143 unitate fiskal zeuden, 366,5 pertsonek osaturik. Pertsona bakoitzeko diru-sarrera fiskalaren mediana urteko 14.524 euro zen. \n2007an zeuden 7 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 ibilgailuen saltze eta konpontze enpresa zen, 2 garraio enpresak ziren, 1 ostalaritza eta jatetxe enpresa zen eta 1 zerbitzu enpresa zen.\n2000. urtean Lageon udalerrian 18 nekazaritza-ustiategi zeuden, 1.125 hektarea erabiltzen.\nBNF: 152762804 (data)\nOrriaren azken aldaketa: 8 iraila 2020, 18:08.


Maite Etxezarreta euskal selekzioarekin ariko da aurten ere - Uztarria (Azpeitia)\nMaite Etxezarreta euskal selekzioarekin ariko da aurten ere\n2020ko mar. 4a, 10:06\nEspainiako Kopan eta Txapelketan ariko da azpeitiarra selekzioarekin. Kopako sei probatatik lautan ariko da, baita Espainiako banakako lehia eta selekziokako txapelketa jokoan izango diren Camille Xtreme lasterketan ere. Denboraldia prestatzeko lanetan murgilduta da azpeitiarra dagoeneko, eta "ilusioarekin eta gogoarekin" dagoela azaldu du.\nMendiko euskal selekzioa; beheko ilaran eskuinetik hirugarrena da Etxezarreta. Ikusi haundiago | Argazki originala\nMaite Etxezarreta korrikalari azpeitiarra euskal selekzioarekin ariko da aurtengo Espainiako mendi lasterketen denboraldian ere. Espainiako Kopan eta Txapelketan ariko da azpeitiarra selekzioarekin; hau da, Espainiako lasterketetan. Espainiako Koparen barruan, Najera Xtrem, CXM Miranda, Kanariar Uharteetako Aguas de Teror eta Leyre Trail probetan parte hartuko du Etxezarretak. Kopako sei probatatik lautan ariko da, puntuatzeko gutxienez lau lasterketatan parte hartu behar delako. Bestalde, Camille Xtreme proban ere ariko da azpeitiarra; izan ere, proba horretan Espainiako banakako lehia eta selekziokako txapelketa izango dira jokoan. Etxezarretak Uztarria.eus-i azaldu dionez, proba horretan taldezka puntuatzea du helburu, bakarka ez duelako aukerarik izango.\nDenboraldia prestatzeko lanetan murgilduta da azpeitiarra dagoeneko. Dena den, oraindik ez dela sasoian ikusten adierazi du: "Joan zen denboraldiko lesiotik abenduan errekuperatu nintzen, eta orain arte, batez ere, asfaltoan ibili naiz entrenatzen gehien bat". Hala eta guztiz, selekzioarekin aritzea beti dela "polita" adierazi du. "Motibazio gehigarri bat da gisa horretako talde batean aritzea, eta ilusioarekin eta gogoarekin nago aurten ere. Ea lesionatu gabe denboraldi osoa osatzeko gai naizen". Horri lotuta, Espainiako Kopa hasi eta bukatzea du xede Etxezarretak: "Pentsatutako lasterketa guztietan atera ahal izatea dut xede, eta hori lortzen badut, ondo pasatuta ahalik eta sasoi puntu onena lortzea".\nEtxean zumba egiteko saioa, Regla Hernandezen eskutik\nEuskal Herriko Itzulia noiz itzuliko zain\nEtxean egiteko yoga saioa, Leire Eizmendiren eskutik


Asteburu honetan: Amonaren San Blas opila • ZUZEU\nAsteburu honetan: Amonaren San Blas opila –\nPostre RZ gustokoen artean gustukoena, Eibar aldean ikur santu gozo den Amonaren San Blas opilaren RZ dakarkizugu gaur. San Blas opilak Blas Sebastekoaren egunaren inguruan (otsailak 3) egiten diren opilak dira. Debabarrenan sortua, Eibar, Elgoibar eta Soraluzen ere, gaur egun dezente zabaldu da gozogintzan, batez ere Gipuzkoan. Errezeta nahiko erraza, denak txundituta uzteko primerakoa, ama eta izeba bisitan datozenerako, ligatzeko…\nMasa egiteko: irina, 10 koilarakada azukre, 3 arrautza, royal koilarakada bat, gatz apur bat, 100gr gurin, eta anis esentzia.\nBainu zuria egiteko: 5 koilarakada azukre, arrautza zuringo bat, 1 edo 2 ur koilarakada eta limoi bat.\nKilo erdiko masa prestatu behar da: irina, 10 koilarakada azukre, 3 arrautza, royal koilarakada bat, gatz apur bat, 100gr gurin, eta anis esentzia nahi adina. Oratu suabe baina ez gehiegi, opilak ez daitezen lehorrak eta gogorrak geratu.\nEman forma eta sartu labean, plaka gurinarekin igurtzita. 200º-tan 25-30 minutuz.\nPrest daudenean estali bainu zuriarekin.\nBainu zuria: jarri kazo batean 5 koilarakada azukre, arrautza zuringo bat, 1 edo 2 ur koilarakada eta limoi tanta batzuk. Jarri su baxuan eta mugitu egurrezko koilare batekin azukrea erabat disolbatu arte.\nIrabiatu irabiagailuarekin loditu arte, eta jarri opilei.\nUtzi lehortzen. Kapa bat sortzen denean jakingo duzu prest dela.\nBainua torta hotzei emanez gero distiratsuagoa geratzen da beroei emanez gero baino, nahiz eta horrela lehenago lehortzen diren.\nSan Blas opila eta anisa, bai bikote gozoa – Pagotxa\nSan Blas opila – Xolomo Sapiens – San Blas opila, Teresarena\nSan Blas opilak – wikipedia\nAhotsak Ahozko Ondarea Eibarko Arrate Kultur Elkarteko Leire Aranzabalegiren San Blas opila …\nEsther Irastorza San Blas opila egiten …\nEva Argiñanoren erroskilak San Blas erara …\nAmonaren San Blasa\nerrezeta, Pagotxa RZk, san blas\nNaroa Jauregizuria: "Euskararen mundutik jasotzen dituzten erreferentziak arrotz zaizkie periferiako gazteei"


Itzulpen eta zuzenketa profesionalak euskarara, gaztelaniara, frantsesera zein ingelesera, baita beste hizkuntza batzuetara ere\nEuskal Herrian gehien erabiltzen diren hizkuntzen arteko itzulpenak eta zuzenketak egiten ditu 11itzulpenek. Eskarmentu eta prestakuntza handiko gure itzultzaile eta zuzentzaile taldeak eta gure lan-metodologiak itzulpenen kalitaterik gorena bermatzen dute.\nZergatik utzi gure esku zure itzulpen eta zuzenketa lanak?\n» Testu kalitatea bermatzen dugu.\n» Lana eskatutako epemugan eta formatuan entregatzen dugu.\n» Terminologia zehatza eta koherentea ziurtatzen dizugu.\n11itzulpen kalitatezko zerbitzu egiten duena\nGure itzultaileek eta zuzentzaileek taldean egiten dute lan, azken testuaren kalitatea bermatze aldera.\nEgin aurretik kontsultatzea\nKontsulta egiten dizugu estiloaren zein terminologiaren arloko ñabarduren inguruan, zer behar duzun zehatz-mehatz jakiteko.\nEntregatu aurretik berrikustea\nJasotzen duzun itzulpena erabiltzeko prest eta behar bezala berrikusita dago.\nZure itzulpenetara zuzenean sar zaitezke, zeure eremu pertsonalean.\nTestuen zuzenketa 11itzulpen


Lurra eta ura eskuratzeko politikak, eztabaidagai | Consumer\nLurra eta ura eskuratzeko politikak, eztabaidagai\nNekazaritza Erreformari eta Landa Garapenari buruzko Mundu Konferentziaren helburua etorkizunerako ekintza-plana definitzea eta goseari aurre egitea da\nEgilea: Egilea M Rodriguez/I.Marauri\nPorto Alegren (Brasil) egin berri da Nekazaritza Erreformari eta Landa Garapenari buruzko Munduko Konferentzia, Nekazaritzarako eta Elikadurarako Nazio Batuen Erakundeak (FAO) deituta. 80 herrialdetako ordezkariak biltzeko helburua (horietako 22k bakarrik bidali dituzte lehen mailako politikariak) etorkizunerako ekintza-plana zehaztea izan da. Izan ere, Nekazaritzaren Erreformari eta Landa Garapenari buruzko Munduko Lehen Konferentzia egin eta hogeita zazpi urtera, NBEko kide diren herrialdeek eztabaida hori suspertu nahi dute gosearen eta pobreziaren aurkako borrokaren testuinguru zabalenean, baita egungo politikak berrikusi, berehalako neurriak proposatu eta landa-eremuko pobrezia eta gosea murrizten lagunduko duten itunak eta garapen-ereduak bilatu ere. Gainera, Biltzarraren helburua da nekazaritzako erreformari buruzko ulermen, ikaskuntza eta elkarrizketarako plataforma iraunkorra sortzea.Biltzarraren helburua da nekazaritzako erreformari buruzko ulermen, ikaskuntza eta elkarrizketarako plataforma iraunkorra sortzea.landa-garapena eta landa-pobrezia, nazioarteko behatzaileen talde baten laguntzarekin.\nArrakasta izan duten politiken eta esperientzien zerrenda egitea da beste emaitzarik desiratuenetako bat, gobernuek, ekoizleen erakundeek, nazioarteko erakundeek, herrialde emaileek eta gizarte zibilak ekintza bateratuak sustatzeko. Helburu hori lortu nahi da landa-populazioak nola gaitu eta nekazaritza-erreforma, gizarte-justizia eta garapen jasangarria nola konbinatu eztabaidatuko duten lan-taldeetatik abiatuta. Aste honetan, gainera, nekazaritzako zerbitzuak, elikadura-burujabetza eta baliabideak bidezkoagoak izateko egiten duten ekarpena aztertu dira.\nBestalde, Porto Alegren egindako biltzarrean, nekazaritza-erreformaren gaia Munduko Merkataritza Erakundearen (MME) agendan sartzeko beharraz ere eztabaidatu da. Erakunde hori laster bilduko da nekazaritza-sektoreko nazioarteko merkataritzari buruz eztabaidatzeko.\nEgun hauetan aztertu denaren laburpen gisa, FAOko zuzendari nagusiak adierazi du “munduko gosearen eta pobreziaren aurkako borroka garatze-bidean dauden herrialdeetako landa-eremuetan irabazi edo galduko dela, baina egungo joerari jarraituz gero galdu egingo dela”. Horrez gain, FAOk ziurtatu du planteatutako erreforma lortzea funtsezkoa dela Milurtekoko Garapen Helburuak betetzeko; izan ere, landa-eremuetan bizi diren pertsona guztiei garapen-alternatibak eskaintzen zaizkie. Alde horretatik, komeni da gogora ekartzea munduan gosea pasatzen duten 852 milioi pertsonen hiru laurden landa-eremuetan bizi direla, lurrik gabeko nekazariak direla, edo hain emankorrak ez diren eta beren familiak elikatu ezin dituzten lurrak dituztela.\nNekazaritza-erreformaren esparruan, konferentzian planteatutako aurrerapen guztiek lagundu dezakete 2015erako helburuak betetzen:\nMuturreko pobrezian bizi diren eta gosea pasatzen duten pertsonen kopurua erdira murriztea.\nMunduko biztanleen hiru laurden landa-eremuetan bizi dira, eta bizitzeko lurra eta beste baliabide natural batzuk eskuratzearen mende daude, baina ez da ahaztu behar herrialde pobre gehienetan nekazaritza enpleguaren %50etik %80ra bitartekoa dela.\nGosea eta lurra oso baldintza arruntak dira lurrik ez duten edo oso txikiak diren pertsonen artean.\neztabaida hambre-eu nekazaritzaren erreformari eta landa-garapenari buruzko munduko konferentzia pobreza-eu portoalegre-eu


"Ospatuteko ezer ez" lemapean egin dau konzentrazinoa Ernaik - Igorre - Begitu.eus\n"Ospatuteko ezer ez" lemapean egin dau konzentrazinoa Ernaik\nAsier Abrisketa 2021-10-12 16:10\n"2021eko urri bigarrenaren 12a, Hispanidadearen Eguna. 529 urte dira Espainiako Inperioak Ameriketako etnizidioa abiatu ebala. Eta 529 urteren ostean ospatzen jarraitzen dabe. Ukazinoa eta inposizinoa harrotasunez bizi dauan estadua da Espainia".\nEuskal Herriko eskualde guztietan egin daben moduan, Ernaik deituta hainbat gazte mobilizau dira eguerdian Igorren. 30 persona inguru batu dira Kultur Etxe parean 13:00etan. Hamar minutuz bertan egon ostean, Ernaik Hispanidadearen Egunaren inguruan egindako irakurketea entzun dabe partaideek.\nIrakurketan azpimarrau dabez Espainian, faxismoak eta, lotuta dagozan, kapitalismoak daukazan zuztar sakonak. Gogorarazo dabe, gaurko egunak oin dala 529 urte suposatu eban Amerikako etnizidioa eta 1978ko erregimenak, ospakizun honegaz ostondu gura dauan lurraldetasun krisia. Amaitzeko, guzti hau iraultzeko beharra azaldu dabe Ernaikoak.\nKontzentrazinoagaz amaitzeko, txalo artean espainiar estaduko hainbat personajegaz betetako kartel handi baten gainean, espraiagaz idatzi dabe "ezer ez ospatzeko". Kartelean gobernukideak: presidentea eta Marlaska ministroa; politikariak: Diaz Ayuso, Santiago Abascal, Iturgaiz eta Andoni Ortuzar; Florentino Perez enpresaria, Franco eta erregeak agertu dira besteak beste. Hau margoztu ostean, behera bota dabe kartela. Honen ostean domeka gauean Lemoatxen botatako ikur frankistearen oingo egoerea erakusten dauan kartela agertu da, "eraitsi dogu, eraitsiko dogu" lemagaz.\nLemoatxako kurutze frankistea bota dabe hainbat ekintzailek\nAsier Abrisketa urr 11 Lemoa\nBideo baten bidez iragarri dabe Ernaiko gazteek frankismoaren ikurra behera botatea lortu dabela. Ekintza zuzen hau Hispanitatearen egunaren bezper...


Aldundiak "jarrera eraikitzailearekin eta elkarrizketarako borondatearekin" ekin dio Batzar Nagusietako taldeekin aurrekontuak negoziatzeari - Artikulua - Gipuzkoa ETORKIZUNA ORAIN\nAldundiak "jarrera eraikitzailearekin eta elkarrizketarako borondatearekin" ekin dio Batzar Nagusietako taldeekin aurrekontuak negoziatzeari\nMarkel Olano diputatu nagusia buru dela, EH Bildurekin, Elkarrekin-Podemosekin eta PPrekin bildu da gaur; bihar, berriz, PSE-EErekin eta EAJrekin.\nForu Aldundiak Batzar Nagusietan ordezkaritza duten alderdi politikoekin bilera sortari hasiera eman dio gaur, 2022ko aurrekontu proiektua negoziatzeko asmoz, EE Bildu, Elkarrekin-Ahal Dugu eta PPko ordezkariekin egindako bileren bidez. Markel Olano Gipuzkoako diputatu nagusiak azpimarratu duenez, Foru Gobernuak "jarrera eraikitzailearekin eta elkarrizketarako borondatearekin" heltzen die harreman horiei, eta, hori dela eta, batzarkideek egin ditzaketen ekarpenak aintzat hartzeko prest agertu da, betiere datorren urterako kontuen proposamena "aberasteko" xedearekin.\nLehen bilera horietan, Foru Aldundiaren aldetik, Jose Ignacio Asensio bigarren diputatu nagusiordeak eta Jokin Perona Ogasun eta Finantza diputatuak ere parte hartu dute. Eh Bildurekin izandako lehen bileran Juan Karlos Izagirre eta Esti Elduaien izan dira. Kontaktu errondak Elkarrekin-Podemosekin jarraitu du, Arantxa Gonzalezek, Marivi Eizaguirrek eta Joanes Fielek parte hartu duten bilerarekin, eta ondoren, Alderdi Popularrarekin, kasu honetan Juan Carlos Canok eta Alex Saenzek ordezkatuta. Hasierako bilera hauek bihar amaituko dira EAJ/PNV eta PSE-EE batzarkide taldeekin egingo diren bilerekin.\nDiputatuen Kontseiluak joan den urriaren 29an onartu zuen aurrekontu orokorren proiektua eta, hurrengo astean, diputatu bakoitzak bere departamentuari dagozkion kontuen xehetasunen berri eman zuen Batzar Nagusietan. Orain, gaur ireki den bilera-sortan, Foru Gobernuak batzarkide taldeen kontrastea jasoko du. Zuzenketa partzialak aurkezteko epea azaroaren 30ean amaituko da. Osoko zuzenketarik balego, berriz, abenduaren 10an bozkatuko lirateke osoko bilkuran. Aurrekontu-proiektua foru araua eztabaidatzeko eta behin betiko bozkatzeko prozesua Batzar Nagusietan egingo da abenduaren 22an.\n2022rako foru-kontuen proiektuak 1.042 milioi euroko aurrekontu propioa aurreikusten du, eta 59 milioiko hazkunde aipagarria aurreko ekitaldiarekin alderatuta (+% 6). Foru Aldundiaren historiako aurrekonturik handiena da, "etorkizun sozialagoa, iraunkorragoa eta lehiakorragoa" eraikitzeko helburuarekin, diputatu nagusiaren arabera: "Inbertsio soziala indartzen dugu, pandemiaren ondorioak gehien pairatu dituztenak babesteko eta susperraldia pertsona eta sektore guztiengana irits dadin. Baliabide gehiago bideratzen ditugu jardera ekonomikoa suspertzera eta etorkizuneko ekonomiaren oinarriak jartzera; eta gure konpromisoa berresten dugu jasangarritasunarekin, klima-aldaketaren aurkako borrokarekin eta ingurumenaren zaintzarekin", nabarmendu du. Aldundiak "asmo handiko" eta "epe luzerako ikuspegiko" kontuak proposatu ditu, "hiru norabide horietan lurraldearen abiada azkartzeko".


< Urtarrila 2020 >\nUrtarrilak 19\t(Usurbil)\tOrdua: 10:30\nNon: Oria ibaia\nZehaztasunak: Aulki Mugikorreko Distantzia Luzeko Gipuzkoako Txapelketa jokatuko da urtarrilaren 19an errioan, Aginagatik Oriora. Infantil eta kadeteak 4.000 metroko estropadan lehiatuko dira Sarikolatik Oriora. Jubenil eta absolutu mailakoek 6.000 metroko distantziko proban parte hartuko dute, Mapiletik Oriora. Otsailaren 22an ospatuko da bestalde, Oriaren 26. Traineru Jaitsiera Aginagatik Oriora.\nXua gurasoekin etxeratzeko elkarretaratzea\nUrtarrilak 19\t(Usurbil)\tAntolatzailea: Xua Gurasoekin Etxera herri ekimena\nNon: Eguzkitzako errotondan (Aliprox saltoki ondokoan)\nZehaztasunak: Xuak 3 urte beteko ditu urtarrilaren 19an. Jada kalean behar zuten arren, Usurbildik 600 kilometrora, Valentziako Picassenteko espetxean izango dituen gurasoengandik bereizi eta urrunduko dute. "Xua Gurasoekin Etxera" herri ekimenak azken hilabeteotan bildutako atxikimenduak bistaratzeko elkarretaratze berezia egingo da.\n< Abuztua 2020 >


Juliusz Słowacki - Wikipedia, entziklopedia askea.\n(«Juliusz Slowacki» orritik birbideratua)\nJuliusz Słowacki (ˈjuljuʂ swɔˈvat͡ski ahoskatua; Krzemieniec, Errusiar Inperioa, 1809ko irailaren 4a – Paris, 1849ko apirilaren 3a) poloniar poeta eta antzerkigilea izan zen. Adam Mickiewicz eta Zygmunt Krasińskirekin batera, poloniar idazle erromantiko nagusien taldea osatu zuen. Haren hiztegi aberatsa eta irudi aberatsak ondorengo poeta sinbolistentzat eredu izan ziren. Lituanian ikasi zuen 1829 arte: gero, Finantza Ministerioan lan egin zuen 1830eko matxinada arte. Dirudienez, matxinatuen aldeko eginkizunen bat egiteagatik lana utzi behar izan zuen. Poloniatik Dresdera, Parisera, eta Londresera joan zen. Suitzan eta Italian ere bizi izan zen. Ekialde Hurbilera ere egin zituen bidaiak (1837-1838), baina Parisen eman zituen urte gehienak, hara erbesteratzen baitziren 1830eko matxinadatik ihes egindako poloniarrak. Lan nagusiak: Anhelli (1838) hitz lauz idatzitako poema, Krol-Duch (1847an zati bat, 1925ean osorik, Izpirituaren Erregea). Antzerkiak, Sen srebrnny Salomei (1844, Salomeren zilarrezko ametsa), Fantazy (1843).\nOrriaren azken aldaketa: 16 abuztua 2016, 11:36.


Metauro, Italia, K.a. 207. Anibal handiaren anaia Asdrubal Barkak Eszipionen aurkako gatazka galdu zuen eta etsaiak burua moztu zion. Erromatarrek anaiaren burua eman zioten opari kartagotarrari; horrela jakin zuen Anibalek Asdrubalen heriotzaren berri.\nBurua moztuta hildakoen artean hainbat santu topa daiteke. Ziliziako Kosme eta Damian bikiek Dioklezianoren aginduz galdu zuten burua. Santa Barbarari, aldiz, aitak egin zion ebakia zintzurrean. San Albano britainiarrak ere buruaren truke lortu zuen santutasuna. Beste aldean, buru-moztaileen artean, agintariak dira nagusi. Genghis Khanek agindutakoa betetzen ez zuenak lepotik gorakoa galduko zuen; Selim otomandar sultanak, aldiz, bere agindupeko bisirren buruak biltzeko grina zuela dirudi.\nBaina burua mozteko zaletasunagatik inor ezagun egin bada, horixe Tudor familia da; eta senitarteko guztien artean, zehazki, Enrike VIII.a Ingalaterrako errege gizena. Edozein arrazoi erabiltzen zuen edozeinen burua eta gorputza bereizteko. Sir Thomas More-k, esaterako, ez zuen onartu erregea eliza anglikanoko buru espiritual gisa eta horregatik bere buruari agur esan behar izan zion. Utopiaren egilearen burua, gainera, luzaz egon zen herritarren bistan. Hori bai, ziurrenik kasu honetan ere burua galtzeak bultzadatxo bat emango zion Thomas Moreri santutasuna lortzeko orduan.\nAna Bolena Enrikeren bigarren emazteak ez zion luzaroan eutsi titulu horri, ezta buruari ere; traizioa leporatu eta lepoa moztu zioten. Laugarren emazte Ana de Cléves ez omen zen erregearen gustukoa, eta horregatik ezkontza bultzatu zuen Sir Thomas Cromwelli galdu arazi zion burua. Bosgarren emazte Katherine Howarden eta honen amorante Thomas Culpepperren buruak ere laster ziren lurrean bueltaka.\nZaletasun genetikoa ote? Maria Tudor alabak ez zuen alferrik “Bloody Mary” (Mary Odoltsua) ezizena jaso. Neba Eduardo VI.a gazte hil zen, baina aurretik Lady Jane Grey eta Lord Guildford Dudley aukeratu zituen erregeorde izateko. Haiek oztopo izan ez zitezen, Mariak bururik gabe utzi zituen biak.\nMariaren ahizpa Elizabethek ere zerrenda polita osatu zuen: bere lehengusina eta Eskoziako erregina Mary Stuart burugabetzeko agindua eman zuen; Lord Robert Devereux-entzat ere agindu berdina eman zuen, “erregina birjina”rekin harreman estuak izan arren. Lord Thomas Seymour, Enrike VIII.aren alargunarekin ezkondu zen gizona, erreginaren aginduz hil zuten. Agindua exekutatu zuena, gainera, Seymourren anaia Edward izan zen. Edward bera ere urte batzuk geroago hil zuten… burua moztuta, noski.\nBaina Ingalaterratik Frantziara salto egin behar da, han asmatu baitzuten, XVIII. mende amaieran, buru-moztaileen historia erabat aldatuko zuen tramankulua. Joseph-Ignace Guillotin izeneko mediku batek egin zuen, heriotza zigorrera kondenatutakoen sufrimendua arindu nahian. Eta Frantziako biztanle kopurua arindu zuen. Besteak beste, Luis XVI.ak eta emazte Marie Antoinettek probatu zuten Guillotinen xafla zorrotza. Robespierrek, aldiz, marka guztiak hautsi zituen bere alderdikideei gillotina errezetatzeko orduan eta, nola ez, azkenean berak ere burua eskaini behar izan zion iraultzari.


Bilboko Portuaren trafikoa %4 hazi da, eta bosgarren urtez jarraian egin du gora | Ekonomia | Berria\nBilboko Portuaren trafikoa %4 hazi da, eta bosgarren urtez jarraian egin du gora\n2019an trafikoa %2 handituko dela aurreikusten dute. 'Brexit'-ari aurre egiteko politika bateratu bat eskatu dio Barkalak Europako Batasunari\nBilboko Portuan inoizko kontainer gehien garraiatu ziren iaz. L. JAUREGIALTZO / FOKU\nAzken bost urteetan haizea alde duela dabil Bilboko Portua. 2013an susperraldi ekonomikoa sumatzen hasi zenetik, urtero igo da merkantzien trafikoa; hainbeste, ezen, ordutik, %23 hazi baita. Iazkoa ere urte ona izan zela esan zuen Ricardo Barkala portu agintaritzako presidenteak atzo, eta ez da gutxiagorako, merkantzia mota guztien trafikoa igo baita. Gustura azaldu zen presidentea agerraldian. 35,6 milioi tonako trafiko orokorra izan zuen portuak, 2017an izan zuena baino 1,4 milioi gehiago; hau da, %4 handiagoa. Plan estrategikoan aurreikusita dago trafikoa 37 milioi tonara iritsiko dela 2022. urtean, baina zuzendaritzak espero du lehenago iritsiko dela.\nAlde horretatik, 2019ak lehengo lepotik izango du burua, eta %2 haziko da hango trafikoa. Iazkoen artean hazkunderik handiena ontziratu gabeko likidoek izan zuten: 20,5 milioi tona garraiatu ziren, 707.000 tona gehiago. Bilboko Portuko kontainerren trafikoak, bestalde, inoizko daturik onenak izan zituen 2018an. 638.447 kontainer iritsi ziren, urte bat lehenago baino %5,5 gehiago. Presidentearen hitzetan, horretan eragina izan du Txinako Cosco konpainiak hartu izanak Noatumeko gidaritza, kontainerren garraioa kudeatzen duen enpresarena. Baina Bilboko Portuko kontainerren nasan beste konpainia batzuk ere badaude, eta denen lorpena izan dela ere esan zuen.\nBilboko Portuko nasetan 2017an baino 70 itsasontzi gehiagok amarratu zuten, 2.925ek denetara. Baina merkantzien bolumena itsasontzi kopurua baino gehiago handitu zen. Horregatik, ondorioztatu daiteke itsasontzien tamaina gero eta handiagoa dela. Barkalak eman zuen datua: batez beste, %2,6 handiagoak izan ziren iritsitako itsasontziak. Produktu likidoen hazkundearen eragina izan zen hori.\nMerkatu nagusiei begira, kezka azaldu zuen Barkalak. Erresuma Batuak du bezerorik handiena Bilboko Portuakt, eta datozen asteetan gauzatu daitekeen brexit-aren inguruko zalantzek eragina izan dezakete. Hala ere, argi utzi nahi izan zuen merkatuaren %10 ordezkatzen duela herrialdeak, eta merkatu gehiago ere badituela portuak. Baina ez zuen ezkutatu eragina izango duela, eta, horregatik, eskaera egin zion Europako Batasunari: «Beste portuekin harremanetan gaude, eurek nola jardungo duten jakiteko, baina politika bateratu bat behar da. Portu batzuek besteek baino zorrotzago jokatuko badute, desorekak sor daitezke». Bilboko Portua akordiorik gabeko brexit-erako prest dagoela esan zuen. Areago: «Kantauriko portuen artean ondoen prestatuta gaudenak gara gu».


Guraso Batzordea LH: 6. buletina (2021.03.17) – Orereta Ikastola\nGuraso Batzordea LH: 6. buletina (2021.03.17)\nLHko Guraso Batzordearen 2020-2021 ikasturteko seigarren bileran ondorengo gaiak landu dira.\nGuraso Batzordearen azken bileran adierazi zen Ikastolak, beharra ikusita, teknologia berrien eta sare sozialen gaineko formazio-saioak antolatuko zituela langile, ikasle zein familientzako. Gurasoek oso begi onez jaso zuten asmoa.\nZehaztu da formazio saioen egutegia. Familientzako saioak maiatzaren 5ean (euskaraz) eta 6an (gaztelaniaz) izango dira Linoko jolastokian, 18:00etan.\nIkastolako Ikasle Eredua: gurasoen parte-hartzea definizio prozesuan\nIkastolako Ikasle Ereduaren gainean hausnartzeko familiekin egingo den saioa apirilaren 19an izango da (Linon, 18:00etan). Deialdia guraso guztiek jasoko dute Alexiaz.\nLHko antolaketa pedagogiko berria\nIkastola burutzen ari den hausnarketa pedagogikoari jarraiki, datorren ikasturtetik aurrera bi etapa egongo dira LHn:\nHazten etapa (LH1, LH2 eta LH3)\nHeltzen etapa (LH4, LH5 eta LH6)\nHazten etaparen amaieran ikastaldeak berrantolatzeko aukera egongo da, baita ikasleren batek ikasturtea errepikatzeko beharra ote duen aztertzekoa ere.\nHazten zikloan, HHn lantzen den metodologiari jarraipena emango zaio. Heltzen-en, berriz, EKI metodologian murgilduko dira ikasleak.\nEtaparen antolaketa berriaz gain, zuzendaritza orain arte DBH hasieran erosi izan den Chromebook ordenagailua LH 6. mailan erosteko aukera aztertzen ari da.\nIkastolako Bideragarritasun Batzordeak kuoten eta tarifen inguruan egin duen azterketa sakonaren berri eman da. Hurrengo Batzar Nagusian gai horren gaineko proposamena aurkeztuko da, bazkideek oniritzia eman diezaioten. Gaia guraso guztiei behar den bezala azaltzeko bilera informatiboa egingo da apirilean, Merkatuzarren. Gurasoek desadostasunak azaldu dituzte proposatutako neurri batzuekin eta apirileko bileran ahots guztiek tokia izatea bermatuko da.\nBaso-eskolan ibiltzen diren ikasleek akainak izatea ohikoa omen dela diote guraso batzuek. Horiek horrela, kasu horretan nola jokatu behar den azaltzen duen bideo edo informazio-orri bat eskertuko luketela diote.\nGuraso Batzordea LH: 6. buletina (pdf-a)


Millionaire Meridiem - berehalako distira aurpegiko maskara | Beautyshop.ie\nHasiera / Edertasunik gabeko edertasuna / Millionaire Meridiem - berehalako aurpegi distiratsua\nEz ezkutatu. Maskaratu 10 minutu besterik ez da behar! Berehalako distira-maskara hau AHA eta BHAz josita dago zure larruazala oso leuna izan dadin. Utzi 10 minutuz piztuta eta ikusi aldea, larruazaleko geruzetan sartzen baita eta ezpurutasunak kentzen laguntzen baitu. Honekin ...\nEz ezkutatu - maskaratu\n10 minutu behar dira! Berehalako distira-maskara hau AHA eta BHAz josita dago zure larruazala oso leuna izan dadin. Utzi 10 minutuz piztuta eta ikusi aldea, larruazaleko geruzetan sartzen baita eta ezpurutasunak kentzen laguntzen baitu.\nOlo eta abrikot kernel olioarekin leunki esfoliatzeko, C bitamina argitzeko eta hidratatzeko eta leuntzeko osagai organikoekin, zure larruazala benetan distiratsuagoa izango da eta haurtxo leuna sentituko da 10 minututan.\nEguneroko maskara larruazal leunagoa lortzeko\nMeridiem milioiduna aurpegiko maskarak hurrengo belaunaldia da. Osagai natural elikagarriak erabiliz esfoliatzaile bat, hidratatzaile bat eta distiratzaile bat sortu ditugu.\nProbatu duen orok eskatu digu bizkortzeko eta beste batzuk egiteko. Hilabeteak daramatzagu aurpegiko maskara distiragarri hau hobetzen eta funtzionatzen!\nEgunero erabiltzeko nahikoa leuna, nahikoa da 10 minutuz piztuta uztea eta larruazaleko geruzetan sakon uztea. Ondoren masajea emeki eman eta garbitu. Zure azala berehala leuna eta leuna sentituko da eta distiratsuagoa izango da.\nItzuli denbora 10 minututan.\nAplikatu kantitate eskuzabala larruazal lehor eta garbituari eta utzi larruazaleko geruzetan sakon uzten. Ondoren, masaje astiro egin, hatz puntak erabiliz ezpurutasunak ateratzen laguntzeko.\nGarbitu ondo eta lehortu. Erabili astean 2-3 aldiz larruazal osasuntsua eta distiratsua lortzeko.\nAqua (ura), alkohol cetearilikoa, buztin berde frantsesa, polisorbato 60, palmerarik gabeko glizerina begetala, mahats hazia organikoa (vitis vinifera) olioa, oliba olio organikoa (olea europaea), koko olio organikoa (cocos nucifera), karite gurina organikoa (butyrospermum) parkii), abrikot kernel olio organikoa (prunus armeniaca), zink oxidoa, palma azido estearikoa, xantana goma, oatmeal (avena sativa) extract, alantoina, azido hialuronikoa (sodio hialuronatoa), ciclometicona, azido zitrikoak (acidum citricum), azido salizilikoa acidum salicylicum), azido kojikoa (5-hidroxi-2-hidroximetil-4-pirona), espinaka hostoa (spinacia oleracea) extractoa, erregaliz erroa (glycyrrhiza glabra) extracta, more (morus alba) extract, bearberry (arctostaphylos uva ursi) extract , C bitamina (azido askorbikoa), A bitamina (retinol palmitate), E bitamina (tokoferola), AHA fruitu azidoa, etilhexilglizerina, fenoxietanola, parfum.\nMillionaire Meridiem Instant Lightening Face Mask:\nLeundu eta leundu - aldea berehala nabarituko duzu\nZure larruazala osasunaz distiratuko da.\nMillionaire Meridiem berria da Millionaire sortan 2020rako.


Martxoaren 22ko Hitz eta Putz\nFred Berruet musika kronikariak aste honetan, Berri Txarrak taldearen Infrasoinuak azken diskoa aurkeztu du :\nZigor Goieaskoetxea gomitarekin, Hendaiatik Maulera, orotara 27 permanentzia proposatzen ditu Mission Locale-z hitzegin dugu. Zailtasunetan diren gazteak laguntzen ditu, bereziki arlo profesionalean :\nAzken eguneratzea hemen: Ostirala, 2018(e)ko martxoak 23\nMartxoaren 21ko Hitz eta Putz\nJoanes Etxebarria kronikariarekin, argazki solas eta bereziki argazki anonimoetaz. Errusiar batek bere amak hartu 30.000 argazki aurkitu ditu. Masha Ivachinchova Bere ama zenak gordeturik atxiki zituen argazkilari lanan :\nAmaiur Coscarat sindikalista gurekin zen martxoaren 22ko mobilizazio bezperan. Treinbideetako langilea, eta CGTko kidea greban zen ostegun honetan, eta zonbait asteetako greba egutegi bat prestatu dute zerbitzu pubikoaren babesteko helburuarekin :\nAzken eguneratzea hemen: Osteguna, 2018(e)ko martxoak 22\nMartxoaren 20ko Hitz eta Putz\nIraitz Zufiaurre Bidondo erizaina eta Laida Agerretxe-Colina psikologoarekin, "psikologia positiboa" diziplinaz solasean, baita zorion behar etengabe hortaz :\nMarga Forestier kazetariak, Industria eta merkatal ganbararen prentsaurrekoaz pundua egin dugu. Ipar Euskal Herriko enpresa ekonomia, osasun onean adierazi du besteak beste :\nMartxoaren 19ko Hitz eta Putz\nGerrenaplat #6 kronikarentzat hurbildu dira Dominique, Piztaflax eta Kriztof Lambert. Aktualitatea, PNNNB alderdi berriaren kantua, eta Garazi Horror filmaz besteak beste hitzegin dute :\nPeio Etxeberri-Aintxart hautetsi abertzalea gure gomita izan da. Donibane Lohizuneko populakuntza zahartzen ari dela eta, herriko etxeak, erronka sozial haundia duela uste du oposizioak.14.000 biztanleetarik, %38a, 60 urtetik gorako jendea da eta 20 urte baino guttiagokoak, populakuntzaren %18a baizik ez da :\nAzken eguneratzea hemen: Asteartea, 2018(e)ko martxoak 20\n"Miren Narbaizak ahots erregistro guziak ederki menperatzen ditu"\nLana eta bizi pribatuaren arteko mugak\nUra Isuririk edo orein eme xuria euskal kantagintzan\nIgerika ikasteko ezinbesteko bidoiaz


Kameraren albo banatan — Gaztezulo\nKameraren albo banatan\nKameraren albo banatan https://www.gaztezulo.eus/albisteak/kameraren-albo-banatan https://www.gaztezulo.eus/albisteak/kameraren-albo-banatan/@@download/image/20121088577inak_1360228662.jpg\n"Goenkale"-ko Mikel "tximas"-en paperean ezagutu genuen Iñaki Beraetxe. Lehenago ere kameraren aurrean eta atzean ibilitakoa zen donostiarra.\nHastapenak bikoizketaren munduan egin zituen, ikastarotxo baten ostean ekin baitzion zinema eta marrazki bizidunetako pertsonaiei ahotsa jartzeari, eta geroztik hamaika proiektutan aritua da. Bikoizketak hizkuntza gutxituei mesede egiten diela sinetsita dago, originalen borobiltasuna ukatzen ez duen arren.\n1992an Galizara joan zen Jose Luis Morenorekin grabatzera. Espainiako dinosauroak ezagutu zituen orduko hartan, badakizue, Lola Flores, Manolo Escobar, Alejandro Sanz\nEta esperientzia aberats hartatik asko ikasi zuen. Bi urte geroago sartu zen Mikelen gorputzean, ala beharbada, Mikel sartu zen Iñakirenean, arropak, gaztetako izaera errebeldea eta espiritua konpartitzen baitzituzten biek.\nHainbat denboraldiren ostean zinera igaro zen, eta besteak beste, Pilotari, Para Siempre eta Ze Krixto! lanetan hartu zuen parte. Zuzentzearen harrak egin zion kosk orduan, eta Dabid Errastiren gidoi ero batean oinarritutako Txerri-Hankak laburra egin zuen, bere lehen filma. Dagoeneko fikziozko bederatzi film labur egin ditu, azkena oraindik estreinatu gabea; Lekeitioko Euskal Zine Bilerara urtero lantxoren bat aurkezteko duen ohituragatik izango da!\nZertan zabiltza azken aldian?\nAzken aldian oiloak bezala gabiltza, hemen apurtxo bat, hor beste bat... Ezin ninteke kexa, halere! Gure herrian, gure kulturari esker bizi ahal izatea... la ostia da!\nZe oroitzapen duzu "Goenkale"ko garaiaz?\nGoenkalen disfrutatu egin nuen lankideekin, batez ere neskekin. Oraindik lagunarte goxoa mantentzen dut bertako askorekin: Ainhoa Aierbe, Aintzane Gamiz, Nagore Perez, Dabid Errasti, Agurtzane Intxaurraga, Miren Eskisabel...\nEskainiko balizute, itzuliko zinateke telesailera?\nGaur egun, ziur aski giro diferentea izango da\nbaina, erraz moldatuko nintzatekeela uste dut.\nHorren bereizgarri zenuen ile luzea desagertu egin da\nIle mataza, eta batez ere bibotea moztu eta hurrengo egunetik bertatik konturatu nintzen beste pertsona bat nintzela, inor gutxik ezagutzen ninduela, baita nire auzoan ere. Kristoren abantaila, aizu!\nEtorkizunera begira, konta daitekeen proiekturik?\nOraintxe film luze baten gidoia osatu nahi nuke. Ez legoke gaizki idatzi eta nire lagun Iñigo Kintanarekin batera errodatzea... Inshala kamarada!


NOLA JAN DITZAKEGU LEKALEAK UDAN? - Osasun-adituak\nNOLA JAN DITZAKEGU LEKALEAK UDAN?\nby Alazne Agirrezabalaga Beristain · 2014/08/25\nUdan eta eguraldi onarekin, lekaleak jatea kosta egiten zaigu neguan prestatzen ditugun bezala sukaldatzeko ohitura dugulako. Horregatik hainbat errezeta ezberdin proposatuko ditugu, urte guztian zehar elikagai osasungarri eta garrantzitsu hau jaten jarraitzeko. Lekaleak dieta osasuntsu eta askotariko batean ezinbestekoak dira, gure organismorako kalitate eta kantitateari dagokionez nutriente garrantzitsuen ekarpena egiten dutelako. Gainera, merkeak dira eta modu askotan prestatu daitezke edozein urtarotan kontsumitu ahal izateko.\nZerealen kasuan bezala, egoskariek karbohidratoak izaten dituzte, kopuru handienean konplexuak (%50) eta txikiago batean sinpleak(%10).\nElikagai honek landare jatorriko proteina ugari ditu, baina proteina hauen balio biologikoa haragiarena baino pixka bat txikiagoa denez, askotan lekaleen platerak aberasgarriagoak izateko zerealak gehitzen zaizkie, adibidez dilistak arrozarekin prestatzen direnean. Plater mota hauek ohikoak dira animalia jatorriko proteinak eskuragarri ez dituzten edo kantitate gutxiagoan hartzen dituzten herrialdeetan, baina gure gizartean balio biologiko altuko proteinen faltarik ez dagoenez, lekaleak barazkiekin prestatzea izango litzateke egokiena.\nGantzari dagokionez, oso kantitate txikian agertzen direnez, ezin hobeak dira dieta orekatu bat eramaterako orduan. B eta E bitaminen ekarpena egiten dute nagusiki eta hainbat mineral ere badituzte, esate baterako, kaltzioa, zinka, potasioa, fosforoa eta magnesioa. Lekale guztiek haragiak duen burdin kantitatearen hirukoitza dute, baina, burdin hori ez-hemo motakoa denez okerrago xurgatzen da. Horregatik, lekaleekin batera C bitaminatan aberatsak diren elikagaiak hartzea gomendatzen da, bitamina honek burdin ezhemoaren xurgapena hobetzen laguntzen duelako.\nEgoskariak zuntz iturri oso onak izaten dira, azalari esker. Zuntzak hesteen mugikortasunari laguntzen dio, horrela idorreria sahiestuz. Orokorrean gure gizartean zuntz gutxi kontsumitzen da, horregatik garrantzitsua da elikagai hau gure elikaduran tartekatzea, gainera ondesteko eta koloneko minbizia prebenitzen laguntzen duela egiaztatu da.\nUda partean, batez ere, lekale gutxiago kontsumitzen zela ikusirik “#legumbresenverano” iniziatiba sortu zuten zenbait dietistanutrizionistek. Twitterrean #legumbresenverano traola erabiliz, edozein pertsonak udan lekaleak jateko erabiltzen dituzten errezeta ezberdinak besteekin partekatzea eta biltzea izan zen helburua. Errezeta gehiago ere topatu ditzakezue ondorengo loturetan:\n● Lekaledun entsaladak:\nGOSARIAREN GARRANTZIA ETA EREDU DESBERDINAK\nNext story EDOSKITZEAREN GARRANTZIA ETA EGOKIA IZATEKO AHOLKUAK


CNT. 1º DE MAYO. FOTOS Y CRONICA. | LIBERTAD FREE ASKATASUN\nCNT. 1º DE MAYO. FOTOS Y CRONICA.\nGarai beltzak eta erantzun gorriak.\nCrónica del 1 de Mayo en Donostia.\nMartes 3 de mayo de 2011, por secretaria de acción sindical\nKrisi ekonomikoa dela-eta langileak inoiz baino baldintza prekarioagoetan daudela salatu du CNTk Maiatzaren Lehenean; eta kapitalistek, aldiz, probetxu atera diotela egoerari\nLangileen aldeko mugimenduak galdu ezinezko zita izaten du maiatzeko lehen egunean. Aurten, 125 urte bete dira Chicagoko (AEB) Haymarket plazako sarraskia gertatu zenetik, Polizia lan-baldintza duinak eskatzen ari ziren manifestariei oldartu zitzaienetik. Mende eta laurden igaro da, baina sindikatuek baldintza hobeen eskean jarraitzen dute.\nEuren buruari gehiengo sindikal deitzen diotenak Bilboko kaleak itotzen ari diren bitartean irten da kalera CNT sindikatu anarkista. Urteroko moduan, Bilbon eta Donostian dute hitzordua, jakin badakiten arren horrela jende gutxiago bilduko dutela.\nAurten ere Donostiako Bulebarrean egin dute kabia: UGT eta CCOO sindikatuek kartelez papereztatu gabe utzi duten ertz bakanetako batean jarri dute liburu postutxoa. Anarkistak ez doaz inora libururik gabe, iraultza ere ez baitoa inora hezkuntzarik gabe.\nEguerdiko hamabiak aldera hamar laguneko koadrila baino ez dago bilduta CNTko postuaren inguruan; besteak Errenteriatik oinez datoz, eta haien zain daude. Goizeko hamarretan irten behar zuen Plataforma Antikapitalistaren martxak handik. Sustatzaileen artean daude CNT bera, ESK, CGT, EB-Berdeak, EPK eta beste zenbait talde. Azkenean, pertsona baino sigla gehiagok hartu dute parte: hiru kidek baino ez dute egin bide osoa.\nCCOO eta UGT “sindikatu-enpresak” iristen ikusi dituztenean atera dute pankarta propioa. Langile klasearekin ez jolastu: gizarte hitzarmenik ez! leloak gehiago dirudi “boterearen sindikatuei” zuzendua, botereari berari baino.\n12:30ak aldera abiatu dira azkenik, kanaberazko bandera gorri-beltzak sorbaldan eta lelo bihurriak ahoan dituztela. Gehienak langileen borrokaren aldekoak eta murrizketen aurkakoak dira, baina benetan, anarkia da nagusi gaietan: Abiadura Handiko Trenaren aurkako leloetatik hasi eta euskal presoen eskubideen aldekoetaraino, edozer da baliagarri oihukatzeko. Unean uneko proposamenek ere harrera ona dute.\nEz dira 40 lagun baino gehiago izango, baina ez da berriketarik manifestazioan; amorruzko oihuak dira guztiak, konpromiso argia erakusten dutenak. Gaurkoa “jaieguna ez, borroka eguna” dela dioten arren, ez da umorerik falta erdi inprobisatutako leloetan. Adineko andre koadrila bat bada tartean, baita ume batzuk ere. Bankuz betetako Askatasunaren Hiribidetik barrena doazela, Ez da dirurik falta; lapurrak soberan dira leloa da nagusi.\nErrepide ertzetan, txomingero, turista eta paseianteak ditutze begira. Gehienei ez zaie axola gertatzen ari dena; autoren batek klaxona jotzen du tarteka, eta jaunartze bateko gonbidatuei bekokia beztu zaie erlijioaren aurkako leloak entzun dituztenean.\nAnarkikoki, pentsatu gabeko bidea hartzen du manifestazioak: udaltzainei abisu eman gabe badoa Alde Zaharreko karriketan barrena, kale estuetan hobeto entzuten baitira leloak, eta manifestazioan jende gehiago dagoela ematen du. Hain zuen, lagun berriak ere batu dira protestara. Alde Zaharrean irribarre gehiago sorrarazi dituzte anarkisten leloek, bereziki Odon Elorza alkateak peoi gisa lan egin dezala eskatu dutenean. Andre koadrila bat kafetegi bateko terrazan eserita dago; haietako batek ere bat egin du leloekin, politikariak lapurrak direla oihukatu dutenean. Gero, lagunen aurpegiak ikusita, zera baino ez du esan: “Zer? Egia da eta!”\nOrdubiak aldera, Bulebarreko zuhaitzen gerizpean hartu dute atseden manifestariek. Mitina emateko ordua da. Pasa den urtearen balorazioa egin dute Luis Oterok eta Endika del Riok –lehenak gaztelaniaz eta bigarrenak euskaraz–. Araba, Bizkai eta Gipuzkoako 33.000 familiatan inork lan ordaindurik egiten ez duen arren, BBVAk, Iberdrolak eta Telefonicak inoizko irabazi handienak lortu dituztela esan dute. Erretiroa atzeratzeak langile arrunten pentsioa %12 eta %15 artean jaistea ekarriko du, baina politikariek zazpi urte baino ez dute kotizatu behar pentsio osoa jasotzeko. Ondorioa argia da: “Aberatsak aberatsago eta behartsuak behartsuago”.\nCCOO eta UGTrentzat ere izan da kritikarik: estatuak 15 milioi euro eman dizkiela eta greba orokorrik ez dutela antolatu nahi salatu dute. Hain zuzen, boterearen dependentzia hori da sindikatuen funtzionamendua oztopatzen duena, Oskar Gomez Gipuzkoako CNTko idazkari nagusiaren iritziz: “CNTn inork ez du kobratzen, uste dugulako gauzak hobeto ateratzen direla borondatez egiten direnean. Beste baten dirua hartzen duzun unetik haren morroi bihurtzen zara, eta hori gertatu zaie sindikatu handiei ere: ez dute gobernuaren erabakien kontra borrokatzen, murrizketen beldur direlako”.\nAmaieran, kantatzeko deia egin dute; ahots okerrekin baina gogo biziz ekin diote Barrikadetara abestiari, gehienek ezker ukabila altxata eta batzuek bi ukabilak elkartuta, langileen arteko elkartasunaren adierazle. Ekitaldia bukatzeko, Tomas Arruti biolin joleak Internazionala jo du: “Duela ehun urteko kantua da, baina orduan bezain fresko eta beharrezkoa da oraindik”. Iraultzaren doinua oraindik mihian dutela, bandera gorri-beltzak bildu eta liburuak jaso dituzte, Amaran duten lokal xumera abiatzeko.\nFiled in ABOLICION DE CLASES, ACCION DIRECTA, COMUNICAD@S, GUERRA SOCIAL, INTERNACIONALISMO, MEMORIA - HOMENAJE, MOVILIZACIONES


Eskuak lehen sektorearentzat - Gipuzkoako Hitza\nEskuak lehen sektorearentzat\n2020, ekainak 12 Albisteak, Ekonomia, gipuzkoa, Gizartea 448\nEskulana behar duten baserritarrekin eta nekazariekin lan eskabideak bideratzeko zuzenean harremanetan jartzea, horixe da erronka. Euskal Nekazarien Batasunak (Enba) lan poltsa bat eratu du Nekazari Gazteen Elkartearekin (Asaja) eta geolokalizazioan mundu mailako liderra den Ingurumen Sistemak Ikertzeko Institutuak (ESRI) Espainiako Estatuan duen enpresarekin lankidetzan. “Euskal Herriko lehen sektorea txikia izan arren, eskulana behar izaten da bai udan eta bai udazkenean”, azaldu du Xabier Iraola Enbaren Gipuzkoako koordinatzaileak.\nModu digitalean eratu dute zerbitzua, eta lan eskaintzaren bat duten baserritarrek eta nekazariek nahiz lan egiteko prest dauden herritarrek www.asaja.com webgunean aurki dezakete informazioa; izena ere bertan eman behar da. Herritar bakoitzak bere ezaugarriak sartu behar ditu bertan, hala nola lan eskaintzaren datak, lekua, lan baldintzak, curriculuma edo lekualdatzeko ahalmena: “Norbera nola, non, noiz eta zertan lan egiteko prest dagoen azaldu behar da”. Ondoren, sistemak berak aztertzen du informazioa, eta bi aldeak harremanetan jartzeko bidea egiten du.\nLan eskaera egin dutenen artean galbahea egin, eta bateragarriak diren profilak aukeratzen ditu sistemak. “Lehenik, eskaria eta eskaintza kontrastatuko dira baserritarrekin eta nekazariekin, eta horiek erabakiko dute pausoa eman edo ez. Funtsean, aukerak gerturatzea da helburua, herritarrekin harremana sortzea”.\nBaratzean eta mahastietan\nUrte sasoiaren arabera, lan desberdinak izaten dira Euskal Herrian. Udan, batez ere baratzeetan behar izaten da eskulana; udazkenean, berriz, mahastietan. Uzta jasotzen aritzen diren langileak urte osoan “alde batetik bestera” ibiltzen direla dio Iraolak. Hala ere, eremu guztietan ez da berdin lan egiten. “Hemengo errealitateak ez du zerikusirik Murtziakoarekin edo Andaluziakoarekin, lursailen tamainagatik”, dio. “Gure txikitasunean, ordea, badira punta-puntako eremuak; Arabako mahastiak, esaterako”. Esparruka ere arazoak izaten direla gaineratu du. “Badira urte osorako langileak dituzten abeltzainak. Beste batzuek, ordea, komeriak izaten dituzte langileak lortzeko”.\nDagoeneko COVID-19aren pandemiak eragindako krisiak inguruan nahiz beste herrialdeetan utzitako ondorioen berri izaten hasia da Iraola. “Aipatu didatenez, Lleidan [Herrialde Katalanak], han bertan eta inguruko probintzietan ari dira jendea bilatu nahian. Hego Amerikan, berriz, hegazkin bidaiak debekatu egin dituzte, eta, biztanleen mugikortasuna murriztu egin dutenez, eskulanik gabe geratuko da nekazari ugari”.\nBi ataletan bereizita dago lan poltsa: lan eskaintza egiten dutenak daude, batetik, eta lan egiteko beharra dutenak edo prest daudenak, bestetik. Urte sasoi honetan lehen sektorean aritzeko bertako langileak aurkitzea zaila zela jabetuta erabaki zuten zerbitzu berria sortzea: “Izan ere, askotan ez da erraza izaten kanpokoak aurkitzea ere”, aitortu du Iraolak.\nIraolak uste du orain arte izan dituzten arazo askori irtenbidea emateko “urrats handi bat” izan daitekeela zerbitzu berria: “Bertakoek askotan ez dute jakiten lan eskaintzak daudela. Atzerritarrek egiten dituzte bitartekari edo mezulari lanak”. Iraolaren esanetan, hori bai, kasu honetan Euskal Herrian bizi den herritar asko azaldu da jada lanerako prest.\n“Harremanak sortzen eta kudeatzen laguntzeko” bide modura ere deskribatu du Enbaren Gipuzkoako koordinatzaileak lan poltsa. Lehen urtea izanik, jakitun da “froga moduko bat” izaten ari dela. “Oraingoz, gehiago dira lan eskaera egin dutenak eskaintza egin dutenak baino”. Alde horretatik, Lanbide Heziketan ari direnei edo ikasketak burutu dituztenei ere bidali diete informazioa. “Askotan alde batera uzten diren arren, aukera eman behar zaie gainerako herritarrek bezainbesteko balioa edo handiagoa dutenei ere”.\nCaritas elkartearekin ere harremanetan jarri direla azaldu du Iraolak. “Izan ere, zaurgarritasun egoeran dauden herritarrengana ere heldu nahi dugu, aukera gehiago izan dezaten. Baserritarrak horiekin elkarlanean aritzea izango da hurrengo erronka”. Caritasekin nahiz Lanbide Heziketako ikasleekin duten harremana “areagotzea eta hobetzea” eta “elkarren arteko lanketa sustatzea” ere badira Enbaren helburuak. “Eurak presente izan nahi ditugu gure aukeren artean, eta eurek ere gu presente izatea nahiko genuke”.


"Dinamika makrorik ez dago" | Euskal Herria | Berria\n"Dinamika makrorik ez dago"\nHandik eta hemendik ari dira lanean euskara biziberritzeko, baina lotura eskas ikusten du Odriozolak. Ezkorra da estatuez, jarrera ez dutelakoan aldatuko. Papereko elkarrizketaren bertsio luzea da hau.\n2014ko abuztuak 5\nEuskaltegiko irakasletza utzi du, erretiroa hartuta, baina bizi-bizi du euskararekiko kezka Joxe Manuel Odriozola idazleak (Altzo, Gipuzkoa, 1948). Euskararen bideari buruzko liburu ugari argitaratu ditu. Ez dago baikorregi: erdaraz bizi den gizartea euskalduntzea biziki zaila dela uste du.\nUrteak egin dituzu helduen euskalduntzean. Nola ikusi duzu euskararen garabidea?\nEuskaldun berri gehienen harrobia eskola da. Eskolak eskaintzen duen gaitasun komunikatiboa oso mugatua da; gaitasun linguistiko bat eskaintzen du, esparru horretan jarduteko eta egin beharreko funtzio komunikatiboak betetzeko, baina gainerako esparru komunikatiboetarako gaitasuna oso mugatua dute eskolatik datozen belaunaldiek. Horri gehitzen badiogu etxean kide erdaldunak topatuko dituela, are gehiago. Erabilera hiztunen proportzioaren araberakoa da, eta etxeko kideak erdaldunak badira, erdaraz egin beharko du. Arazoa bada, baita ere, euskaldunen artean euskara ez dela beti erabiltzen. Gaitasun komunikatiborik ezarekin badu zerikusia. Euskaldun zaharren kasua ere bada. Hizkuntza minorizatu batean bizi gara, eta hizkuntza minorizatu bat ikastea ez da batere erraza; esango nuke hizkuntza minorizatu bat hizkuntza hegemoniko baten parean ikastea ia ezinezkoa dela. Hain zuzen ere, ez duelako aukerarik ematen sozializazio linguistikorako. Erabilera baldin bada ikasketaren oinarria, huts egiten digu hiztunen dentsitateak. Baina ez bakarrik horrek: gaitasun linguistiko hutsean gabiltza, gaitasun akademikoan.\nEz da egoera onena euskaltegian urteak egin dituenaren ahotan...\nBakoitzak bere proiektua aurrera ateratzen egiten dugu ahalegina. Askotan jarduten dugu ikuspegi globalik gabe. Eta, beharbada, hobe hala jarraitzea. Ikuspegi globaletik gauzak begiratuta, egoera nahiko etsigarria da: ez dago dinamika makrorik euskararen alde. Euskal Herrian oraingoz ez daukagu normalizazioa horizonte bezala hartuta gauzak irauliko lituzkeen egiturazko dinamikarik. Guk egin ditzakegu eta egiten ditugu gauzak ahalik eta ondoen euskaltegian, hedabidean edo ikastolan, baina jarduera mikroan ez dut gehiegi sinesten.\nMakrorako saltoa egin daiteke?\nEgoera politikoa aldatu da, baina egoera soziolinguistikoaren egiturazko dinamikan ez dut aldaketarik sumatzen. Ez indar abertzale batzuek horretarako borondaterik ez dutelako, baizik eta inertzia historikoa ikaragarriko zama delako. Zenbait ahalegintzen da gauzak aldatzen, baina oztopo formalak eta legalak dauzkate, eta, gainera, hori baino askoz handiagoa da minorizazioak dakarren inertzia historikoa. Gizarteak espainolez eta frantsesez funtzionatzen du, eta espainiarrek eta frantsesek nahikoa dute inertzia horri eustea, beren hegemoniari eusteko. Ez daukate ezer esplizitu bihurtu beharrik; hizkuntz politika esplizituak guk egin behar ditugu, minorian dagoenak bisualizatu behar du bere egoera. Gu hasten gara gauza batzuk aldatu nahirik, baina gizarteak funtzionatzen duen bezala funtzionatzen du; hizkuntza oinarrizko elementua da artikulazioan, eta zama da mendez mende finkatu den egitura. Hori iraultzea oso-oso zaila da. Euskararen normalizazioa hitz handia da. Koldo Mitxelenak esaten zuen misterioa ez dela euskararen jatorria, baizik eta iraupena. Bada, misterioa baldin bada euskararen iraupena, misterio handiagoa izango da egunen batean herri hau berriro Euskal Herri ikustea.\nAbertzaleei buruz maiz hitz egin duzu. Euskararen inguruan ardura gehiago dute abertzaleek?\nJakina. Askoz handiagoa. Irungo espainola edo Hendaiako frantsesa bazara, erreferentzia linguistiko-kulturalak eta nazionalak badauzkazu maila horretan bizitza normala egiteko. Erdaldun batek badauka bere statu quo aldekoa. Gozo sentitzen da hor; erosotasuna, normaltasuna dakar hegemoniak. Bizitza egin dezake bere hizkuntzan. Hori nola erakarriko dugu? Horretarako behar diren indarrak sinestezinak dira. Mundu abertzalea gehienbat erdaraz bizi dela badakigu; mundu horretako erdaldunak erakartzeko gauza ez bagara, esango didazu nola erakarriko ditugun gainerako erdaldunak.\nHaiek gabe indar liteke euskara?\nEz. Komunitate erdalduna gehiengoa da, eta hark ez badu bere alea jartzen, komunitate minorizatuak zaila dauka atakatik ateratzen. Komunitate hegemonikoak zerbait egin beharko du, edo eginarazi beharko zaio. Goxo baitago. Ni oso kritiko batez ere mundu abertzalearekin naiz; espainol izan nahi ez baina espainol den horrekin. Herri honetan espainola izan nahi ez duten espainolez beteta gaude; abertzale erdaldunak dira horiek. Jende horrek pentsatzen du nazio menderatzailearen hizkuntzan, hizkuntza hegemonikoan —hizkuntza inperialista esango genuen lehen—. Hau gezur soziolingistiko bat da. Izan nahi dugu euskararen nazioa? Nahi badugu hori, has gaitezen zerbait egiten. Mundu abertzaleak ez dirudi euskaraz biziko den herri baten proiektua daukanik, eta hori garatzeko asmorik eta gogorik daukanik.\nHizkuntz bizikidetza aipatzen da.\nKomunitate hegemonikoak sinesten du hizkuntzen bizikidetzan. Bere estatusa bermatzen diolako, eta hor eroso bizi delako. Hizkuntz bizikidetza eskuratu beharko genuke hizkuntz gatazka balego, eta nabarmena balitz. Bretainian edo Okzitanian edo Galizian ba al dago hizkuntz gatazkarik? Bizikidetzaz hitz egingo dugu bi komunitateen arteko tentsioa nabarmena bada eta gatazka bat pizten bada. Baina gure artean estatu etnozidak asimilazio prozesu bat burutua badu, hizkuntz bizikidetza zertan da? Nazio eta hizkuntza bat erabat gainjarri dira. Hizkuntz zapalkuntza ez da jazarpena bakarrik —hori sentitu genuen frankismoan eta—; jazarpenaren ondoren, asimilazioa eta ordezkapena burutua dagoenean, estatuak lortzen du sumisioa, zapalduak ez aldarrikatzea. Giza eskubideetarako aldarria ere desegiten du. Klase edo genero borrokan gertatzen ez dena: langilea edo emakumea zapaldua sentitzen den bitartean, beti egongo da bizikidetzarako borrokaren grina. Baina nazio edo hizkuntza minorizatuen kasuan, gertatzen da borrokarako grina ere desegin egiten dizula. Ordezkatua, asimilatua bazara, estatuaren hizkuntzan eta erreferentzietan bizi bazara, zer egin behar duzu? “Bai, nire gurasoak euskaldunak izan ziren, eta niri gustatuko litzaidake euskara berreskuratzea”. Jarrera nostalgikoak dira. Batzuetan oso baliotsuak dira, jende askok ikasi du horrela. Baina kontua da asimiliazioak zentzu bikoitzean desegiten duela: giza eskubideen urraketa ere desegin egiten du.\nEuskaltzaleak lo daude?\nEuskaldun gutxi ohartzen da problematikaren berezitasun horretaz. Denborak gure kontra funtzionatzen du, eta ohartu gabe daude gehienak. Frankismoaz-eta hitz egiten dute gehienek, honi buelta emango balitzaio bezala. Asimilazio edo etnozidio prozesu hauekin, garaiz erreakzionatzen ez bada, Irlandakoa dago. Garaiz egiten ez diren gauzak hilgarriak dira. Munduko minorizazio egoerak aztertu nituen, eta susperraldi edo pizkunde aroak badira; orduan hasten dira gu hasi ginen bezala —eskolak, hedabideak...—, eta konturatzen dira ez ote den berandu izango buelta emateko. Euskaldunak, oro har, ez gara konturatzen problematika honen berezitasunaz. Gauzak garaiz egiten ez badituzu, gutxieneko masa bat bizirik ez badago...\nEta berandu da jada?\nZer geratu zaigu Euskal Herri historikorik? Arnasguneak, besteak beste. Espainiak ez zuen erabat lortu herri euskaldunak desagerraraztea; Frantziak ere ez, baina azken 50 urteetan lortu du barnealdean ere asimilazioa bururaino eramatea. Euskara bizi dela esaten dugu. Baina zer dugu gogoan? Altzo, eta Uemako herriak? Edo Bilbo, eta Gasteiz, eta Iruñea? Askotan esaten dugu euskara bizirik atera dela. Bai, baina zein baldintzatan atera da bizirik? Garai bateko herri euskaldunaren hondakinak geratu dira bizirik, arnasgune horiek. Azken 50 urteetan egin dugu halako berreskurapen prozesu bat. Hor gaude. Nahiko indar badago? Gai izango da normalizatzeko? Oraingoz ez dut ikusten egiturazko nahiko dinamikarik honi buelta emateko.\nEuskalgintza nola ikusten duzu?\nAhalik eta ondoen egiten ditu gauzak, baina ahalmen eta eragin oso urria du. Botere kontua da. Euskalgintzak daukan itzal sozial, politiko eta ekonomikoa ezagutzen dugu. Egiturazko dinamikak bideratzeko gaitasunik ez dauka, ezta politika ofiziala euskalgintzan barneratuta ere. Eragin ahalmen oso urria du horrela ere. Euskalgintza oraindik ez da gauza gaitasun komunikatiboa duten hiztunak fabrikatzeko. Nire ezkortasuna batez ere hortik dator. Euskarazko gaitasun komunikatiboak izan behar du gutxienez erdarazkoaren mailakoa, baldin eta euskara erabiliko bada. Hizkuntza hegemonikoan daukan gaitasuna hizkuntza minorizatuan lortzen ez badu elebidunak, ez daukagu zer eginik.\nEta hori eskolan lortzea posible da?\nEz. Ez diot eskolari kritika egiten. Eskolak ezin du. Hori lortuko luke sozializazio integral batek. Pertsonak sozializazio eremu asko dauzka: familia, eskola, lagun artea... Eskolarekin batera gainerako gizarte egiturak euskaldunduko balira, osatuko litzateke eskolak ematen duen gaitasuna. Komunikatzea ez baita bakarrik hizkuntza gramatikalki jakitea. Eskolaren ekarpena oinarrizkoa da gaitasun komunikatiboa lortzeko, baina, horretarako, euskarak gutxieneko presentzia behar du gizartearen funtzionamendu komunikatibo guztietan. Bestela, eskolaren eragina antzua da.\nAkordiorako aukerarik badago?\nAdostasunak desiragarriak dira, baldin eta akordio horietan hizkuntz komunitate hegemonikoaren ordezkariek onartuko balute badagoela injustizia historiko ikaragarri bat, diskriminazio positiboa egiteko aukera ematen dutela, aitortzen diotela euskarari eta euskal komunitateari berdintasunerako eskubidea, eta baldintzak sortzeko prest badaude. Hizkuntza kontuetan espainolek duten jarrera ikusita —eta zer esanik ez frantsesek—, ez dute praktikatzen berdintasunaren printzipio hori. Kontsentsu horietan lor daitekeenaz oso ezkorra naiz. Historia daukagulako lekuko. Lortu nahi diren akordio horietan euskararen aldeko egiturazko dinamika berri bat martxan jartzeko aukera balego eta berdintasunaren printzipioa onartzeko prest baleude gure demokrata hauek... Baina orain artekoa ikusita, ezin itxaropen handirik eduki. Ez dutelako onartu nahi berdintasunaren printzipioa: euskaldunok beraiek hainbat eskubide dugula, eskubidea dugula euskaraz bizitzeko eta horrek inplikatzen dituen egiturazko aldaketa soziolinguistikoak eragiteko. Hori ez dizute onartzen. Onartzen dizute edozein gauza, baldin eta haien estatus soziala aldatzen ez bada. Espainolez edo frantsesez bizitzea arriskuan jartzen ez zaien bitartean, nahi dituzun gauzak onartuko dizkizute. Baina estatus aldaketa inplikatzen duten neurriak tartean badaude, ez dizute onartuko. Orain arte ez dute onartu, eta orain onartuko dutela pentsatzeko motiborik ez daukat.\nNondik etorriko da garabidea?\nGauzak behingoz errotik hartu, eta guztia batuko lukeen politika integral bat behar da. Gauza asko egin dira, egindakoa izugarri da, baina, hala ere, egindakoa oso gutxi da. Azken 50 urteetan egin den guztiak niri gehiago adierazten dit zer dagoen eginkizun. Jendeak esaten du: “Nola geunden orain dela hogei urte?”. Eta egia da. Baina hori bakarrik iradokitzen dizute hogei urte horiek? Ez dizu iradokitzen egin dugun guztia eginda ere daukagun eginkizuna alimalekoa dela, eta, beraz, ia ezinezko bihurtzen dugula? Egin dugun guztia egin dugu, eta, hala eta guztiz ere, zein urruti gauden Bilbon edo Donostian euskaraz bizitzetik. Benetako neurriak hartzen badira gutxieneko masa badagoen eskualdeetan, borondatea eta indarra badago, zerbait egin daiteke. Eta denborarekin uhin hori Donostiara eta Bilbora irits daiteke. Benetako borondaterik baldin badago euskaraz bizitzeko.\nEuskararen hauspo berria. Elkarrizketa sorta


Zornotza Azoka Formatu 2021 Formazio Azokakaren bigarren jardunaldia ospatuko da gaur — Amorebieta-Etxanoko Udala\nZornotza Azoka Formatu 2021 Formazio Azokakaren bigarren jardunaldia ospatuko da gaur\n•\tMusika, arte eszenikoak edo diseinu grafiko eta industriala bezalako irakaskuntza artistikoak izango dira batxilergoko 1. eta 2. mailako ikasleei eta lurraldean batxilergoa ematen duten 19 ikastetxeetako orientatzaileei zuzendutako bigarren jardunaldi honen protagonista nagusiak. •\tBihar, apirilak 29an, egingo den itxiera-jardunaldia erakusleiho izango da lurraldeko prestakuntza-zentroen Lanbide Heziketako eskaintza zabala aurkezteko.\nAmorebieta-Etxano, 2021eko apirilaren 28an, asteazkena. Zornotza Azoka Formatu 2021, Amorebieta-Etxanoko Udaleko Ekonomi Sustapen eta Enplegu Sailak antolatutako Formazio Azokak aurrera dirau. Atzoko irekiera ekitaldiaren ostean, bigarren eguna izango da gaurkoa.\nMusika, arte eszenikoak edo diseinu grafiko eta industriala bezalako irakaskuntza artistikoak izango dira batxilergoko 1. eta 2. mailako ikasleei eta lurraldean batxilergoa ematen duten 19 ikastetxeetako orientatzaileei zuzendutako jardunaldi honen protagonista nagusiak.\nHorrela, parte hartzen duten 4 ikastetxeek gaur aurkeztuko dituzte emandako prestakuntza-espezialitateak eta bereziki azpimarratuko dituzte sarrera-baldintzak, ikastaroen iraupena, espezialitate bakoitzean garatzen den prestakuntza-programa, lortutako titulazioak edo irteera profesionalak. Bertaratzen direnek zalantza guztiak argitzeko aukera izango dute; izan ere, ikastetxeetako ordezkariek txat bidez erantzungo diote sor daitekeen edozein zalantzari.\nBihar, apirilak 29an, egingo den itxiera-jardunaldia erakusleiho izango da lurraldeko prestakuntza-zentroen Lanbide Heziketako eskaintza zabala aurkezteko. Gainera, bertaratuek beren lehentasunetara gehien egokitzen diren ikastetxeak bilatu, bertatik bertara ezagutu eta haiekin harremanetan jarri ahal izango dute eta horri buruzko orientazio akademikoa eta profesionala lortu.\nEra berean, 4 ikaslek beren prestakuntza-ibilbideak kontatuko dituzte Lanbide Heziketan, prestakuntza-eredu honen inguruan errealitate desberdin bat islatzeko eta horrela, Lanbide Heziketaren inguruan dauden topikoak hausteko.\nGogoratu ekitaldia streaming bidez emango da Zelaieta Zentrotik eta programatutako mintegi eta topaketetan on line parte hartzeko, izena ematea beharrezkoa izango dela horretarako sortu den webgunean (trebatuzaitezamorebieta.eus) adierazten diren mekanismoen bidez. Jardunaldi bakoitzeko jarduera-programa web orrian bertan ere eskura daiteke.


Edukiontzi berriak egiteko kontratua esleituta dago eta irailerako jarrita egotea aurreikusten da\nRenting sistema erabiliko da eta, guztira, 205 edukiontzi berri jarriko dira\nBermeon, 2020ko uztailaren 15ean.- Bermeoko Udalak herriko sastar eta paper edukiontziak berrituko ditu. Kontratua sinatuta, kontenedore berriak irailean jarrita egotea espero da, zaharkituta geratu direnak ordezkatuz. Gaur egun daudenak Udalarenak dira baina, berriak, ‘renting’ sistemaren bidez jarriko dira. Guztira, 5 urterako kontratua sinatu du Udalak eta 311.962 euroko inbertsioa egingo da (BEZ barne).\nBermeok beharrezkoa zuen herriko sastar eta paper edukiontziak berritzea. Urteen joan etorriekin herriko zenbait puntutan zeudenak hondatuta zeuden eta aldatzeko premia zegoen. Bada, lizitazio prozesua bukatuta eta kontratua esleitu ostean, esleipena jaso duen enpresa Bermeorako edukiontziak fabrikatzen dabil eta irailean jarrita egotea espero da. Guztira, 205 kontenedore jarriko dira, 145 hiri hondakinak biltzekoak (errefusa) eta, 60, papera eta kartoia jasotzekoak.\nBermeok, gaur egun, 5 edukiontzi mota ditu: errefusa, papera eta kartoia, organikoa, beira eta ontziak. Bada, lehenbiziko hiruren jabea Bermeoko Udala da. Beira edukiontziak Ecovidriok eta ontziak jasotzen dituztenak Garbiker enpresek kudeatzen dituzte. Orain, sinatu berri den kontratuari esker, errefusa eta papera eta kartoia biltzen dituzten edukiontzien mantenua eta garbiketa esleitutako enpresak egingo du.\nKontenedoreak, esan bezala, irailerako jarrita egotea aurreikusten da, herritarren aspaldiko beharrizan honi erantzuna emanez.


HAUSnART - Wikipedia, entziklopedia askea.\nSortze urtea 2011\nMota Filosofia eta gizarte gaiak\nMaiztasuna Urtean bi ale\nArgitaratzea Maiatzean eta Abenduan\nArgitaletxea Lapiko Kritikoa kultur elkartea\nInprimategia Antza S.A.L.\nZuzendaria Andoni Olariaga\nKontakturako bidea lapikokritikoa@gmail.com\nhAUSnART Lapiko Kritikoa kolektiboak 2011an sortu zuen aldizkaria da. Aldizkaria paperean eta sarean argitaratzen da eta bertan hizkuntza nagusia euskara bada ere ingelesez ere artikuluak argitaratzen ditu.\nLapiko Kritikoa webguneak teoria eta filosofia kritikoaren gaitasun bereziak azpimarratzen ditu. Webaren baliabideak erabiliz, gizarteari buruzko eztabaidak hedatzea du helburu, gaur egungo arazoei buruzko ikerketak, azterketak eta azalpenak sortuz. Era berean, eremu ez akademiko zein irakaskuntza unibertsitarioaren arteko elkarlana bultzatzeko asmoa du.\nhAUSnART aldizkariak ildo horri jarraitzen dio humanitateen eremuko diziplina ezberdinetatik sortutako lanak argitaratuz. Azken alea 2013ko maiatzean argitaratu zen\n↑ hAUSnART, 0 zenbakia, 9. orrialdea.\nhAUSnART aldizkaria, Lapiko Kritikoa webgunean.\nAzken aldaketa 27 apirila 2021(e)an, 12:44(e)tan\nOrriaren azken aldaketa: 27 apirila 2021, 12:44.


Askotariko osagaiak izan ditu Elgetako Herri Eskolako ikasturte amaierako jaialdiak - Elgeta - Goiena.eus\nAskotariko osagaiak izan ditu Elgetako Herri Eskolako ikasturte amaierako jaialdiak\nLarraitz Zeberio Lekuona 2019-06-14 17:16\nFesta irekia egitea zen asmoa eta zabalik izan dira ikastetxeko ateak arratsaldean. Formatu berria izan du aurten ikasturte amaierako jaiak, eta tailerrak, ipuin kontaketa saioak, erakusketa, dantzak... denetik izan du.\nIkastetxeko ateak zabalik egon dira gaur arratsaldean, eta neska-mutikoek zein familiek hainbat txokotan gertatutako ekintzetan parte hartzeko aukera izan dute. Prestaketa lanetan elkarlanean aritu dira irakaslek eta guraso elkarteko kideak, eta neska-mutikoek asko gozatu dute egunak emandakoarekin.\nIpuin kontaketak, antzerkia, Izar Han Xue Irazabal Gillegik ganbarako hormetan egindako marrazkia margotzeko tailerra, jolasen txokoak... izan dira proposamenetako batzuk. Haur Hezkuntzako jolastokian fruta-burruntzi tailerra ere egin dute, eta txokolatea ez da falta izan. Henna, tatuaje eta ilea margotzeko txokoa ere egon da.\nFrontoiaren goiko aldean, berriz, xaboizko burbuilen tailerra eta patin zirkuitua izango dituzte umeek.\nErakusketa eta dantzak\nIkasturtean zehar ateratako argazkiak eta egindako lanak ikusgai egon dira frontoian, eta 15:20ean lau pieza dantzatu dituzte umeek irakasleekin batera. Guraso eta senitarteko ugari elkartu da horiek ikusteko. Zalantzarik gabe harrera ona izaten duen ekintza da.\nAstebete gelditzen da udako oporrak hartzeko. Azken irteerak egiteko eta ikastetxea txukuntzeko egunak izango dira gehienak.


Gaueko krema aurpegiko krema garbia Retinolekin Beautyshop.ie\nGaueko krema aurpegiko krema Premium retinolarekin\nHasiera / Edertasunik gabeko edertasuna / Gaueko krema aurpegiko krema Premium retinolarekin\nMarka: Biologia hutsa\nAzpitotala: € 55.82\nZahartzearen aurkako nahasketa onena. Produktuari buruz Retinol, azido hialuroniko, A & E bitamina, Argan olioa eta Akain olioa egiaztatutako oinarrizko osagaiekin josia. Gaueko krema hobetu honek klinikoki erakutsitako konplexu sendoenetako bi gehitzen ditu, zimurrak murrizteko abantaila indartsuenak emateko. RX ez diren kosmetikoen artean ...\nZahartzearen aurkako nahasketa onena - Retinol, azido hialuroniko, A eta E bitamina, Argan olioa eta Akain olioa egiaztatutako oinarrizko osagaiekin josia. Gaueko krema hobetu honek klinikoki erakutsitako konplexu jaberik indartsuenetako bi gehitzen ditu, zimurrak murrizteko abantailarik indartsuenak emateko. RX graduko larruazala zaintzeko produktu kosmetikoak\nHIDRATATU ETA BERRITU - EyeBright-k begi poltsen azpian, puzkerrak eta zirkunferentziak murrizten ditu eta begien inguruko azal mehea eta delikatua berritzen du freskagarriagoa eta gazteagoa izan dadin. * Ceramide 2 eta Baobab Olioak larruazala 48 orduz hidratatzen dute, zahartzearen eta lehortasunaren aurka defendatuz. . *\nBERRIZTU ETA BIRPIZTU - Fision WrinkleFix-ek klinikoki frogatu du zimur sakonak betetzen dituela eta adineko orbanak kentzen dituela, bizitasun zelularrean eta azido hialuronikoan izugarrizko gorakadak sortzen dituela, zure begi, aurpegi eta lepoaren inguruan azala estutzen eta sendotzen duen bitartean. *\nBOOST COLLAGEN - Allantoin eta Syn-Coll konbinatzen dira poroak minimizatzeko eta afinatzeko, kolagenoen eraketa sustatuz, larruazalaren elastikotasun naturala eta leuntasuna berreskuratzeko egunez eta gauez itxura eta itxura freskoa izateko. *\nZETARRA LEUNA ETA GABEA - Aurpegiko krema ezin hobea larruazal mota guztietarako, lehorra, sentikorra, koipetsua eta aknearekin loturikoa, edertasun produktu hau seruma bezalakoa da, gel bat bezala sentitzen da eta krema bat bezala hidratatzen da. & krudelkeria doakoa. Ameriketako Estatu Batuetan egina.\nKOLAGEN BERRIA ETA ELASTIKOTASUNA\nSyn-Coll larruazaleko zahartze prozesua moteltzen laguntzen duen triptipa sintetiko patentatua da. * Biologia hutsa merkatuan dagoen TGF-beta indartzailea erabiltzen ari da, kolagenoak indartzen dituena eta degradaziotik babesten duena. * Are gehiago, zure poroak ere findu egiten dira. aldi berean, zimurrak murriztu - larruazalaren elastikotasuna eta leuna hobetuz. *\nBiologia puruak larruarentzako ezinbesteko molekula den osagai naturala gehitu du. * Zeramidak 2 epidermisa behar duen ura harrapatu eta lotzeko gai da. Larruazala, leuna eta hidratatua egon dadin. * Larruazalaren zahartzearen aurka borrokatzen du eta larruazalaren gaztetasuna zaintzen du. . * Laguntza hau gau-krema hidratatzaile premium batean bilatu beharko zenukeena da. *\nAZAL BERRITUA ETA ERRESISTENTEA\nAllantoin landarearen sustraitik aterata, Allantoin larruazala lasaitu eta babesten duen narritagarria ez den osagaia da. * Larruazaleko zelulen hazkuntza estimulatzeko duen gaitasunagatik oso ezaguna da. * Biologia hutsak osagai natural hau erabiltzen du zelulen birsorkuntza sustatzeko, aurre egiteko lehortasuna eta lagundu denboran zehar jasan eta jasan duen larruazala konpontzen, baita larruazal sentikorrena ere erresilienteagoa izatera bultzatzen. *